source: fineweb

text: “கீற்று இணையத்தளத்தில் முன்வைக்கப்படும் கேள்விகளிற்கு ஷோபாசக்தி பதிலே சொல்வதில்லை, அவ்வாறு பதில் சொன்னாலும் கேள்விகளைத் திசை திருப்பிவிடுகிறார், எனவே என் கேள்விக்கு என்ன பதில்?” எனச் சிலிர்த்து நிற்கிறார் கீற்று ஆசிரியர் ரமேஷ். அவருடைய சிலிர்ப்பு வெறும் அவதூறுப் பிழைப்பு என்பதை இங்கே விளக்குவதற்குத் தோழர்கள் என்னை அனுமதிக்க வேண்டும். தவிரவும் எனது தோழமைகள் குறித்தும் அவதூறுகளால் பின்னப்பட்ட சில பல கேள்விகளைக் கேட்டு அதற்கும் பதில் எங்கே எனக் கேட்டு அண்ணாமலையாகத் தொடை தூக்குகிறார் ரமேஷ். என்னோடு சேர்த்து கீற்றுவின் சேறடிப்புகளிற்கு உள்ளான தோழர்கள் எல்லோருமே கீற்றின் அவதூறுகளிற்குப் பதில் சொல்லிக்கொண்டிருப்பது வீணாய்ப்போன வேலை என்றும் அவ்வாறு பதில்களைச் சொல்வது கீற்றுவை மேலும் மேலும் அவதூறுகளை உற்பத்திச் செய்யவே ஊக்குவிக்கும் எனவும் பதில்களைச் சொன்னாலும் கீற்று சலிக்காமல் புதுப் புது அவதூறுகளை உற்பத்திசெய்து பரப்பிக்கொண்டேயிருக்கும் எனவும் கருதுகிறார்கள். எனவே அவர்கள் கீற்றுவின் அவதூறுகளிற்குப் பதில் அளிப்பதில் ஆர்வம் காட்டுவதில்லை. தங்களிற்கு உருப்படியான வேறு வேலைகள் இருக்கின்றன எனச் சொல்லும் அவர்கள், கருமமே கண்ணாயிருந்து கீற்றுவின் அவதூறுகளிற்கு வரிசையாகப் பதில்களை எழுதிக்கொண்டிருக்கும் என்னிடம் ‘அவதூறுகளிற்குப் பதில் எழுதுவதை நிறுத்து‘மாறு பூரண அறிவுரைகளைச் சொல்லிக் களைத்து, எனது ‘காந்தீயப்‘ புன்னகையில் கடுப்பாகி உனக்குச் சூடு, சுரணையே இல்லையா எனக் கேட்கவேறு செய்கிறார்கள். உள்ளதைச் சொன்னால் என்ன! என்னிடம் அன்பு, நட்பு, காதல் போன்ற உணர்வுகள் எல்லாம் எவ்வாறு அளவுக்கதிகமாகவே இருக்கின்றவோ அதற்கு நேரெதிராகச் சூடு, சுரணையெல்லாம் என்னிடம் மிக அரிதாகவே உள்ளன. போதாததற்கு இப்போது காந்தியார் குறித்த நூல்களை நான் தீவிரமாகப் படித்துக்கொண்டிருப்பதால் காந்தியாரைப் போலவே எந்தத் தரப்புகளையும் ஒதுக்கிவைக்காமல் எல்லாத் தரப்புகளுடனும் உரையாடுவதற்கு என்னைத் தயார் செய்ய நான் முயன்றுகொண்டுள்ளேன். ‘அதற்காக அவதூறுகளுடனும் அடிமுட்டாள்தனத்துடனுமா நீ உரையாடுவாய்?’ என நீங்கள் என்னைக் கேட்கக்கூடும். பெரியாரை அடியொற்றிச் சொல்வதென்றால், காந்தியார் மகாத்மா! அவருக்கு உரையாட அம்பேத்கரும் ஜின்னாவும் கிடைத்தார்கள், நான் வெறும் ஆத்மா எனக்குக் கீற்றுவும் யமுனா ராஜேந்திரனும்தான் கிடைக்கிறார்கள். அதற்கு நானா பழி! சரி அப்படி ‘கீற்று‘ என்னதான் என்னிடம் கேள்விகளைக் கேட்டது, எந்தக் கேள்விகளிற்குப் பதில் சொல்ல முடியாமல் நான் திக்குமுக்காடிப் போய்விடுகிறேன்? தேசிய சுயநிர்ணயம் குறித்தும் ஆசியப் பொருளுற்பத்தி முறைமை குறித்தும் அமைப்பியல் குறித்தும் காஃப்கா குறித்துமா கீற்று என்னிடம் கேள்விகளை வைத்தது! உனக்குக் குடிப்பதற்குப் பணம் எங்கிருந்து வருகிறது, எவ்வாறு பயணம் செய்கிறாய், யாருக்குப் பணம் கொடுத்தாய், கருணாவிடம் காசு வாங்குகிறாயா, கையைப் பிடிச்சு இழுத்தியா? இந்த ‘லெவல்‘தானே கீற்றுவின் கேள்விகள். இந்தக் கேள்விகளிற்குப் பொதுவாகவே வேறு யாருமென்றால் ‘ FUCK OFF’ என ஒரே வார்த்தையில் பதில் சொல்லிவிட்டு வேறுவேலை பார்க்கப் போய்விடுவார்கள் என்றே நினைக்கிறேன். ஆனால் நான் அப்படிச் செய்யவில்லை. மிகப் பொறுப்பாக எனது விளக்கத்தை எழுதிக் கீற்றுவிற்கு அனுப்பிவைத்தேன். அங்கே பின்னூட்டப் பகுதியில் பதில் பிரசுரமுமாயிற்று. ஆனால் அவர்களிற்குத் தேவையானவை பதில்கள்களோ உண்மைகளோ அல்ல. அவர்கள் அவதூறுகளால் மட்டுமே அரசியல் செய்பவர்கள். எனவே அவர்கள் மீண்டும் கூக்குரலிடுகிறார்கள்: “ஷோபாசக்தி பதில் சொல்வதில்லை!“ இந்த இடத்தில் நீங்கள் ஒரு தகவல் தொழில் நுட்பத் தகவலையும் தெரிந்துகொள்ள வேண்டும். தமிழில் அண்ணளாவாக அய்நூறு இணையத்தளங்கள் இயங்குகின்றன. வலைப்பதிவுகள் அய்யாயிரத்திற்கும் அதிகம். பேஸ்புக்கில் எனக்கு இரண்டாயிரம் தொடர்புகள். ட்விட்ரிலும் சிலநூறு தொடர்புகள். இவைகளிலிருந்து கேள்விக் கணைகள் என்னை நோக்கி இடைவிடாமல் பறந்துகொண்டேயிருக்கினறன. நானும் சின்ன ஆள், பெரிய ஆள் என முகம் பார்க்காமல் பதில்களைச் சொல்லியவாறேயிருக்கிறேன். ஒட்டுமொத்தக் ‘குமுதம்‘ வரலாற்றில் அரசு சொன்ன மொத்தப் பதில்களையும் விட நான் இணையத்தில் சொன்ன பதில்கள் அதிகமானவை. இதை இங்கே நகைச்சுவைக்காக அல்லாமல் மகிழ்ச்சி ததும்பவே பதிவு செய்கிறேன். இதில் என்னவொரு நடைமுறைப் பிரச்சினையெனில் ஒரே கேள்வியைப் பத்துப்பேர்கள் கேட்பார்கள். சில பேருக்கு சொந்தமாகக் கேள்விகள் கேட்கக் கூடத் தெரியாது எனச் சொன்னால் நம்புவீர்களா! ஆனாலும் அவர்களிற்கும் கேள்விகளை எழுப்ப ஆசை. அவர்கள், இன்னொருவர் ஏற்கனவே இன்னொரு தளத்தில் எழுப்பிய கேள்வியைக் ‘கட்‘ செய்து தங்களது இணையத்திலோ வலைப்பதிவிலோ முகப்புத்தகத்திலோ ‘பேஸ்ட்‘ செய்துவிட்டு எங்கே பதிலெனக் கேட்டு இறுமாந்திருப்பார்கள். மூலக்கேள்விக்கு நான் பதிலளித்து மூன்று வருடங்களாகி விட்டன என்பது கூடப் பாவம் அவர்களிற்குத் தெரிந்திருக்காது. கீற்றுவும் அதைச் செய்வதுண்டு. கீற்றில் மினர்வா எழுப்பிய கேள்விகள், ரமேஷ் எழுப்பிவரும் கேள்விகளில் பல அவ்வகையான ‘கட் அன்ட் பேஸ்ட்‘ வெற்று வேட்டுகளே. எனக்கு மட்டும் ‘கட் அன்ட் பேஸ்ட்‘ செய்யத் தெரியாதா என்ன. நானும் முன்னமே அளித்த பதில்களை ‘கட் அன்ட் பேஸ்ட்‘ செய்து தட்டிவிடுவேன். ஆனாலும் அவர்கள் என்ன சொல்கிறார்கள்: ஷோபாசக்தி பதிலே சொல்வதில்லை!! முன்பு, வசைகளிற்குப் பதில் சொல்வதில்லை என ஒரு பாஸிசக் கொள்கையை வைத்திருந்தேன். காந்தியார் எனது கண்களைத் திறந்ததன் பின்பு வசைகளிற்கும் சீரிய பொறுப்புணர்வுடன் பதிலளிக்க ஆரம்பித்திருக்கிறேன். ஆனாலும் ‘குமுதம்‘ அரசுவிற்கு ஒரு அலுவலகம் இருக்கிறது, ஆளம்புகள் துணையிருக்கிறது. அவரால் எல்லாக் கேள்விகளிற்கும் பதிலளித்துவிட முடியும். அதற்குச் சம்பளமும் உண்டு. ஆனால் நான் தனியாள். எனவே திரும்பத் திரும்பக் கேட்கப்படும் கேள்விகளை நான் தவிர்த்துத்தானே ஆக வேண்டியிருக்கிறது. அந்தத் தவிர்ப்புக் கூட வேறு வேலைகளைச் செய்வதற்காக அல்ல. புதிய கேள்விகளிற்குப் பதிலளிப்பதற்கான நேரத்தைத் தேடிக்கொள்வதற்காகவே என்னிடம் திரும்பத் திரும்பத் திரும்பக் கேட்கப்படும் கேள்விகளிற்கு சிலவேளைகளில் என்னால் பதில் அளிக்க முடியாமல் போய்விடுகிறது. அது எனக்கு உண்மையிலேயே வருத்தம்தான். ஏனெனில் காந்தியார் திரும்பத் திரும்பக் கேட்கப்படும் கேள்விகளிற்குக் கூடப் பொறுமையாகப் பதிலளித்துப் புன்னகைப்பதுண்டாம். அவர் மகாத்மா! கீற்றுவில் எப்போதுமே ‘கையைப் பிடிச்சு இழுத்தியா‘ வகைக் கேள்விகளே வருவதில்லை என்பதையும் ஒத்துக்கொள்கிறேன். யமுனா ராஜேந்திரன், பா.செயப்பிரகாசம் போன்றவர்கள் அவ்வப்போது நம்மைக் குறிவைத்து ‘ஸெமி‘ அரசியல் கட்டுரைகள் எழுதுவதுண்டு. தவிரவும் அவர்கள் ‘பதில் சொல்லுங்கள்‘ எனத் தொடை தட்டுவதும் கிடையாது. ஆனாலும் நமக்குக் கடமையென்று ஒன்றிருக்கிறதல்லவா. நான் அவர்களிற்கு உடனுக்குடனேயே ‘க்ளீனா‘கப் பதில் தெரிவித்துவிடும் வழக்கமுள்ளவன். பதிலைக் கீற்றுவில் எழுதுவது கிடையாதே தவிர எனது வலைப்பதிவுக் கட்டுரைகளிலும் நேர்காணல்களிலும் அவர்களது கட்டுரைகளிற்கான எதிர்வினையை நான் தவறாமல் பதிவு செய்தே வந்திருக்கிறேன். ஓர் எடுத்துக்காட்டிற்காக கீற்றுவில் யமுனா ராஜேந்திரன் எழுதிய “புலி (எதிர்ப்பு) ஆட்டம் - அரசன் அம்மணமாகத்தான் வருகிறார்“ என்ற கட்டுரைக்கு நான் எழுதியிருந்த பதில் கட்டுரையின் சுருக்க வடிவத்தைக் கீழே பார்க்கிறீர்களா தோழர்களே: **** தோழர் அ.மார்க்ஸ் இதுவரை எத்தனையோ உண்மை அறியும் குழுக்களிற்குத் தலைமை தாங்கிச் சென்று ஆய்வு செய்து பல உண்மைகளை வெளிக்கொணர்ந்துள்ளார். ஆனால் அப்போதெல்லாம் சந்திக்காத அவதூறுகளை அவர் அண்மையில் வெளிப்படுத்திய ஓர் உண்மையால் அவர் எதிர்கொள்ள நேரிட்டுள்ளது. அவர் தனது அண்மைய நூலொன்றின் முன்னுரையில் யமுனா ராஜேந்திரன் ‘மூடத்தனமானவர்‘ என்ற உண்மையை வெளியிட்டுள்ளதாலேயே புதிய அவதூறுகளை அவர் எதிர்கொள்ள நேரிட்டுள்ளது. இவ்வளவிற்கும் இந்த உண்மையை அ. மார்க்ஸ்தான் முதன் முதலில் கண்டுபிடித்துள்ளார் என்று நாம் கருதினால் அது வரலாற்று வழு. ஏற்கனவே பேராசிரியர்கள் சிவசேகரம், நுஃமான், தோழர் எஸ்.வி.ராஜதுரை போன்ற பல அறிஞர்கள் கண்டெடுத்துத் தங்கள் எழுத்துகளில் நிறுவிக்காட்டிய உண்மையொன்றையே அ. மார்க்ஸ் உறுதிப்படுத்தியுள்ளார் என்று மட்டுமே நாம் சொல்லிக்கொள்ளலாம். இந்த உண்மையை அ.மார்க்ஸ் எழுதியதால் ‘கீற்று‘ இணையத்தளத்தில் யமுனா ராஜேந்திரன், அ.மார்க்ஸை இலக்கு வைத்து ‘அரசன் அம்மணமாக வருகிறான்‘ என்று ஒரு கட்டுரையை எழுதியிருக்கிறார். யமுனா ராஜேந்திரனுடன் வாதிடுவது, கருத்துப் போர் புரிவதெல்லாம் மிகவும் துன்பமானது. அந்தத் துன்பத்தை தந்தை பெரியாரின் சொற்களில் “நூறு அறிவாளிகளுடன் மோதுவதைவிட ஒரு மூடனோடு மோதுவது மிகச் சிரமமானது“ என்று விளக்கலாம். ஒவ்வொரு தடவையும் பதினைந்து வருடங்களிற்கு முன்பே பதில் சொல்லித் தீர்க்கப்பட்ட கேள்விகளோடு மறுபடியும் மறுபடியும் யமுனா வருவார். பத்து வருடங்களுக்கு முன்னமே அவரின் பதில்களின் குளறுபடிகளை நாம் மறுபடியும் மறுபடியும் சுட்டிக்காட்டியிருந்தபோதும் அதே பதில்களுடனும் வருவார். கேள்வியும் ரீமிக்ஸ், பதிலும் ரீமிக்ஸ். ஆனால் உயிர்மை, கீற்று, தேசம், இனியொரு என்று புதுப் புதுத் தியேட்டர்கள். யமுனாவின் இந்த மாயப் போரின் கடைசி ‘அட்டாக்‘ தான் அந்தக் கீற்றுக் கட்டுரை. அ.மார்க்ஸை இலக்கு வைத்து எழுதப்பட்ட கட்டுரையில் வழமைபோலவே என்னையும், சுகன், ஆதவன் தீட்சண்யா, பௌசர், சுகுணா திவாகர் போன்ற தோழர்களையும் இணைத்தே அவர் பழித்திருக்கிறார். இம்முறை தோழர். எஸ்.வி. ராஜதுரையையும் தனது அவதூறு வளையத்திற்குள் கொண்டுவர யமுனா முயற்சித்துள்ளார். “எஸ்.வி.ஆருடையதும் அ.மார்க்ஸினதும் தற்போதைய ஈழம் குறித்த அரசியல் பார்வைகள் தமிழ்த் துவேஷ சிங்கள இனவாத மார்க்ஸியர்களின் பார்வையை ஒத்தது” என்கிறார் யமுனா. “இவர்களது மனித உரிமைப் பிரகடனங்கள் ஈழத்தைப் பொறுத்தவரை பசப்பலானவை“ என்றும் சொல்கிறார் யமுனா. கடந்த வருடம் திருவனந்தபுரத்தில் ‘புலம்பெயர்ந்த இலங்கையர்களிற்கான சர்வதேச ஒன்றியம்’ (அய்.என்.எஸ்.டி ) நடத்திய கருத்தரங்கில் எஸ்.வி.ஆர். கலந்து கொண்டதே யமுனாவின் குற்றச்சாட்டின் அடிப்படை. நான் அறிந்தளவிற்கு அய்.என். எஸ்.டி. குறித்து முதலில் சொல்லிவிடுகிறேன்: புலம் பெயர்ந்த இலங்கையர்களால் நடத்தப்படும் இந்த அமைப்பில் தமிழர்களும் சிங்களவர்களும் இணைந்து செயற்படுகிறார்கள். பத்திரிகையாளர்கள் சுனந்த தேசப்பிரிய, சனத் பாலசூரிய, மஞ்சுள வெடிவர்த்தன, எழுபதுகளில் ஜே.வி.பியின் மத்தியகுழு உறுப்பினராயிருந்த ரஞ்சித், ந.சுசீந்திரன், ‘உயிர்நிழல்‘ லஷ்மி, ‘சரிநிகர்‘ சரவணன், சிவராசன், கிருஷ்ணா போன்றவர்கள் இந்த அமைப்பை வழிநடத்திச் செல்பவர்களில் முதன்மையானவர்கள். கறாரான அரசியல் வேலைத்திட்டங்கள் இவர்களிடம் இல்லாத போதும் இலங்கையில் அனைத்து மக்களிற்குமான சனநாயக உரிமைகளும் ஊடகச் சுதந்திரமும் உறுதி செய்யப்படவேண்டும் என்ற முன்னோக்கில் இவர்கள் சர்வதேச நாடுகளில் கருத்தரங்குகளை நடத்துகிறார்கள். அரசின் மனித உரிமை மீறல்களை பகிரங்கப்படுத்தி அறிக்கைகளையும் பிரசுரங்களையும் வெளியிடுகிறார்கள். ( இலங்கை அரசால் கடத்தப்பட்டு காணமாற் செய்யப்பட்ட பத்திரிகையாளர் பிரகீத் எலியனாகொடயின் துணைவியார் சந்தியா எலியனாகொடயை அய்ரோப்பாவிற்கு அழைத்துவந்து இலங்கை அரசின் ஊடகவியலாளர்கள் மீதான அடக்குறையை அம்பலமாக்கி பல கருத்தரங்குகளை நடத்தியவர்களும் இவர்களே) குறிப்பாக இவர்கள் மகிந்த ராஜபக்ஷவின் அரசைக் கடுமையாக எதிர்த்துக்கொண்டிருப்பவர்கள். ‘சனல் 4‘ ல் வெளியாகிய இலங்கை அரசபடைகளின் படுகொலைகள் குறித்த ஒளிநாடாவை வெளியிட்டவர்கள் அய்.என்.எஸ்.டி என்றே இலங்கை அரசு குற்றஞ்சாட்டியது. குறிப்பாக தோழர் ரஞ்சித்தை அரசு குற்றஞ்சாட்டியது. இதனால் இவர்கள் முன்பு புலிகளின் ஆதரவாளர்கள் என்றும் இப்போது அய்க்கிய தேசியக் கட்சியின் ஆதரவாளர்கள் என்றும் விமர்சனங்களைச் சந்தித்துக்கொண்டிருப்பவர்கள். தங்களது அமைப்பிற்கு அரசு சாரா நிறுவனங்களிடமிருந்து நிதியைப் பெற்றுக்கொள்பவர்கள். இந்த அமைப்பினர்தான் நூற்றுக்கும் மேற்பட்ட தமிழ் - சிங்கள - முஸ்லிம் அரசியற் செயற்பாட்டாளர்களை ஒன்றிணைத்து திருவனந்தபுரத்தில் இலங்கை அரசியல் பிரச்சினைப்பாடுகள் குறித்த கருத்தரங்கொன்றை நடத்தினார்கள். இவர்கள் நடத்திய இந்தக் கருத்தரங்கில் கலந்துகொண்டு உரையாற்றியதால் எஸ்.வி.ஆர். தமிழ் துவேஷியாகவும் சிங்கள இனவாதத்தன்மையுடையவராகவும் மாறிவிடுவாரா? இப்படிச் சொல்வதற்கு எஸ்.வி.ஆரின் எழுத்துகளிலிருந்தோ பேச்சுகளிலிருந்தோ ஏதாவது ஆதாரம் காட்ட யமுனா தயாரா? மூடனுக்கும் புரியக் கூடியவகையில் நான் திரும்பவும் நிதானமாகக் கேட்கிறேன்: சிங்கள இனவாதத்திற்கு ஆதரவான பேச்சையோ தமிழ் மக்களிற்கு எதிரான துவேஷப் பேச்சையோ எஸ்.வி.ஆர் எங்காவது பேசியுள்ளாரா? எந்த ஆதாரத்தின் அடிப்படையில் இந்தத் தீராத பழியை யமுனா, எஸ்.வி.ஆர். மீது சுமத்துகிறார். எஸ்.வி.ஆரின் மனித உரிமை கோரிய பேச்சுகள் பசப்பலென்று யமுனா எந்த ஆதாரத்தின் அடிப்படையில் சொல்கிறார்? கட்டுரையில் ஒரேயொரு மேற்கோளைத் தன்னும், ஒரேயொரு ஆதாரத்தைக் கூட யமுனா எழுதவில்லையே. ஏனிந்த அவதூறுப் பிழைப்பு? “உயிர் எழுத்து இதழில் ரஞ்சித்தைக் குறித்து மனித உரிமைக் காவலர் என்று பச்சைப் பொய்யை எழுதியுள்ளார் எஸ்.வி.ஆர்“ என்று அடுத்த விசக் கத்தியைச் சொருகுகிறார் யமுனா. யமுனாவுக்கு ரஞ்சித்தைக் குறித்து எதுவும் தெரிவதற்கு வாய்ப்பில்லை. ரஞ்சித் ஜே.வி.பியின் ஆரம்ப காலத் தலைவர்களில் ஒருவர். 1971 கிளர்ச்சியை நடத்திய தலைவர்களில் ஒருவர். ரோகண விஜேவீர சிறைப்பட்டு யாழ் டச்சுக்கோட்டையில் அடைக்கப்பட்டிருந்தபோது ரோகணவை மீட்க ஜே.வி.பியினர் கோட்டையின் மீது நடத்திய தாக்குதலைத் தலைமைதாங்கி வந்தவர்களில் ஒருவர். தோல்வியில் முடிந்த அந்தச் சிறையுடைப்பு நடவடிக்கையில் கைதாகி ஊறாத்துறைக் கடற்கோட்டையில் தனிமைச் சிறையில் வைக்கப்பட்டவர். 1977ல் விடுதலையாகி ஜெர்மனிக்கு வந்து அரசியல் தஞ்சம் பெற்றவர். தனது போராட்ட அனுபவங்களை ‘ஏப்ரல் கண்ணீர்‘ என்ற நூலாக எழுதி வெளியிட்டவர். ஜே.வி.பி.மீது விமர்சனங்களை வைத்து அந்த அமைப்பிலிருந்து வெளியேறியவர்.அந்த முன்னாள் ஜே.வி.பி தோழர் இன்று இலங்கை அரசின் மனிதவுரிமை மீறல்களை சர்வதேசமெங்கும் பரப்புரை செய்வதில் ஓய்வொழிச்சலற்ற மனிதவுரிமைப் போராளி. தோழர் ரஞ்சித் இலங்கை அரசிற்கு மன்னிப்புக் கடிதம் எழுதிவிட்டார் என்பது மாவீரன் யமுனாவின் குற்ச்சாட்டு. இலங்கையிலிருந்த ரஞ்சித்தின் குடும்ப உறுப்பினர்கள் இலங்கை அரசால் குறிவைக்கப்பட்டிருந்த நிலையில் தனக்கும் அந்த ஒளிநாடாவுக்கும் தொடர்பில்லை என ரஞ்சித் இலங்கை அரசுக்குக் கடிதம் எழுதினார். வீரியம் பெரிதல்ல காரியமே பெரிது என்பதைக் களப்போராளிகள் புரிந்துகொள்வார்கள். சிங்களத்திலேயே எனக்குப் பிடிக்காத வார்த்தை ‘சமாவெயன்’ என்று ரஞ்சித் சொல்ல இதுவொன்றும் ‘ ரமணா‘ திரைப்படமல்ல, ரத்தமும் சதையுமான உயிர்களும் வாழ்க்கையும். ரஞ்சித்தை மனிதவுரிமைப் போராளி இல்லையென்று நிறுவுவதன் மூலம் யமுனா என்ன சாதிக்க நினைக்கிறார். ரஞ்சித்தின் குடும்பம் இலங்கை அரசிடம் சிக்கிச் சீரழிய வேண்டுமென்றா யமுனா கருதுகிறார். இனி அ.மார்க்ஸிடம் வருவோம். தமிழகத்தில் அறிவுஜீவிகள் விடுதலைப் புலிகளின் அரசியலையும் மனிதவுரிமை மீறல்களையும் விமர்சிக்கத் தயங்கிய காலத்திலேயே புலிகளை விமர்சித்து எழுந்த மிகச் சில குரல்களில் அ.மார்க்ஸுடைய குரல் முதன்மையானதும் வலுவானதும். இதனாலேயே அவர்மீது இலங்கை அரசின் ஆதரவாளர் என்று தமிழ்த் தேசியவாதிகள் சிலரால் குற்றம் சாட்டப்படுகிறதே அல்லாமல் அ.மார்க்ஸின் எழுத்துகளிலிருந்து ஒரு சொல்லைத் தன்னும் இலங்கை அரசுக்கு ஆதரவாகவோ இந்திய அரசுக்கு ஆதராவாகவோ இவர்களால் காட்ட முடிவதில்லை. புலிகளை எவ்வளவுக்கு விமர்சித்தாரோ அதைவிடப் பன்மடங்கு இந்திய - இலங்கை அரசுகளை ஈழப் பிரச்சினையில் மட்டுமல்லாமல் பல்வேறு பிரச்சினைகளிலும் எதிர்த்து நிற்பவர் அவர். எழுத்தோடு நின்றுவிடாமல் இடையறாத அரசியற் செயற்பாடுகளிலும் தன்னை ஈடுபடுத்தியிருப்பவர். அவரையெல்லாம் தமிழ் துவேஷியென்றும் சிங்கள இனவாதத்தைப் பேசுகிறவரென்றும் பசப்பலாக மனித உரிமைகள் குறித்துப் பேசுபவரென்றும் யமுனா எழுதுவதற்கு எதாவது பொருளிருக்கிறதா? யோக்கியமிருக்கிறதா? அ.மார்க்ஸ் ஒன்றும் விமர்சிக்கப்படக் கூடாதவரல்ல. ஆனால் ஆதாரங்கள் எதுவுமில்லாமல் வெறுமனே காழ்ப்புணர்வுடன் யமுனா பழிப்பும் நெளிப்பும் மட்டுமே காட்டிக்கொண்டிருந்தால் யாரால்தான் என்ன செய்ய முடியும். இந்த பழிப்புக்கெல்லாம் எப்படிப் பதில் சொல்வது? இந்தப் புளிப்புக்கெல்லாம் ‘மூடத்தனம்‘ என்ற ஒற்றை வார்த்தையைத் தவிர வேறென்ன பதிலிருக்கிறது? யமுனா சில மாதங்களிற்கு முன்பு ‘உயிரோசை‘யில் எழுதிய ‘விடுதலைப் புலிகளின் சாதி: அ.மார்க்ஸ், ரவிக்குமார், ஷோபாசக்தி‘ என்ற கட்டுரையிலும் இதே கரைச்சல்தான். பலதடவைகள் நானே பல்வேறு இடங்களில் பதில் சொல்லித் தீர்த்த, விளக்கம் சொல்லி வெறுத்துப்போன கேள்விகளையும் பிரச்சினைகளையும் அப்படி ஒரு விவாதமே எக்காலத்திலும் எங்கேயும் நடவாதது போன்ற பாவனையுடன் அந்த ‘உயிரோசை’க் கட்டுரையில் யமுனா எழுதியிருப்பார். எடுத்துக்காட்டாக, யாழ்ப்பாணத்திலிருந்து இசுலாமியர்களைப் புலிகள் கட்டிய துணியுடன் விரட்டியடித்ததற்குக் காரணத்தைச் சில இஸ்லாமியர்கள் இராணுவத்திற்கு உளவு சொன்ன கதையில் ஆரம்பித்திருக்கிறார் யமுனா. நடந்தது இனச் சுத்திகரிப்பே தவிர வேறல்ல என்பது எங்களது கருத்து. அந்த வெளியேற்றம் புலிகள் இந்துமத நோக்கிலிருந்து நடத்தியதல்ல என்கிறார் யமுனா. தமிழ்த் தேசியத்திற்கும் இந்துமதத்திற்கும் உள்ள உறவுகள் குறித்து மறுபடியும் நாமொருமுறை விளக்க வேண்டிவரும். புலிகள் இயக்கத்திற்குள் சாதி பார்ப்பதில்லை என்பார் யமுனா. அது எங்களிற்கும் தெரியும் எங்களின் விமர்சனமெல்லாம் புலிகள் சாதியொழிப்பை வீரியமாக முன்னெடுக்கவில்லை என்பதும் சாதியொழிப்புப் போராட்ட அமைப்புகளைத் தடைசெய்தார்கள் என்பதுமே என்போம் நாம். அதிபர் இராசதுரையின் கொலையை சாதியப் படுகொலையாகப் பார்க்கக் கூடாது என்பார் யமுனா. அதிபரின் கொலை வெறுமனே சனநாயக மறுப்பு மட்டுமல்ல அங்கே கொல்லப்பட்டது ஒரு தலித் அறிவுஜீவியும் போராளியும் என்போம் நாம். மறுபடியும் இரண்டுமாதம் கழித்து இதே பிரச்சினைகளை வேறு இணையத்தளத்தில் வேறு தலைப்பில் எழுதுவார் யமுனா. தலைப்பிலும் பெரிய மாறுதல்கள் இருக்காது. இந்தக்கட்டுரையில் ‘அ.மார்க்ஸ், ஷோபாசக்தி’ என்றிருந்தால் அடுத்த கட்டுரையில் ‘ஷோபாசக்தி, அ.மார்க்ஸ்‘ என்றிருக்கும். இந்த எல்லாத் துன்பங்களையும் சகித்துக்கொண்டாலும் ‘கீற்று‘ இணையத்தளத்தில் யமுனா தன்னை “நானொன்றும் விடுதலைப் புலிகளின் விமர்சனமற்ற ஆதரவாளன் இல்லை” என்று சொல்வதைத்தான் நம்மால் சகித்துக்கொள்ள முடிவதில்லை. புலிகளின் வீழ்ச்சி உறுதியாகத் தெரியும்வரைக்கும் யமுனா எங்கே எப்போது புலிகளை விமர்சித்தார்? புலிகளின் வீழ்ச்சி உறுதியானவுடன் தவித்த முயல் அடிக்கும் தந்திரத்தில் அங்கொன்றும் இங்கொன்றுமாகப் பட்டும்படாமலும் அவர் இப்போது புலிகளை விமர்சிக்கிறாரே தவிர விடுதலைப் புலிகளின் எழுச்சிக்காலத்தில் அவர்கள் ஈழத்திலும் புகலிடத்திலும் வகைதொகையற்ற மனித உரிமை மீறல்களையும் கொலைகளையும் நடத்தியபோது அவர் என்ன செய்துகொண்டிருந்தார்? அவர் அப்போது புலிகளின் பத்திரிகையான ‘ஈழமுரசு’விலும் புலிகளின் வானொலியான IBCயிலும் கூலிக்குப் பொறுக்கிக்கொண்டிருந்தார். சபாலிங்கம் படுகொலை, அதிபர் இராசதுரை படுகொலை, வெருகல் படுகொலைகள் போன்ற எண்ணற்ற கொலைகள் நடந்த போதெல்லாம் யமுனாவின் விமர்சனக் குரல் எங்கே போயிருந்தது? பள்ளிவாசல் படுகொலைகள் குறித்து யமுனா எங்கே தன் விமர்சனத்தையோ கண்டனத்தையோ வைத்திருக்கிறார்? புலம் பெயர் தேசங்களிலே மாற்றுக் கருத்தாளர்கள் புலிகளால் வதைக்கப்பட்டபோது யமுனாவின் விமர்சனக் குரல் எங்கே ஒளிந்திருந்தது? அப்போது அது வாரம் 500 பிராங்குகளிற்கு புலிகளின் ‘ஈழமுரசு’ பத்திரிகையில் அடகு வைக்கப்பட்டிருந்ததுதானே உண்மை. புலிகள் கம்யூனிஸ்டுகளை, தலித் தலைவர்களை, தொழிற்சங்கவாதிகளை, எழுத்தாளர்களைக் கொல்வதிலும் கட்டாயப் பிள்ளை பிடிப்பிலும் மும்மூரமாக இருந்தபோது யமுனா ராஜேந்திரனின் விமர்சனக் குரல் எங்கே போயிருந்தது. அந்தக் குரல் அப்போது புலிகளிள் IBC வானொலியில் குழைந்துகொண்டிருந்தது. இதுதானே உண்மை! இதுதானே யமுனா ராஜேந்திரன் புலிகளை விமர்சனத்துடன் ஆதரித்த இலட்சணம். பொறுக்கும் வரை புலிகளிடம் பொறுக்கிவிட்டு எல்லாம் முடிந்தவுடன் வெளியே வந்து ‘புலிகள் மீதும் எனக்கு விமர்சனமிருக்கிறது’ என்று சொல்வதைத்தான் பசப்பலான மனிதவுரிமைப் பேச்சு என்பது. நான் விடுதலைப் புலிகளின் விமர்சனமற்ற ஆதரவாளன் இல்லை என்று யமுனா சொல்வதின் மறுவளமான அர்த்தம் அவர் விமர்சனபூர்வமான புலிகளின் ஆதரவாளர் என்பதுதானே! அவரே சொல்லிக்கொள்ளும் அவருடைய மார்க்ஸியப் பகுப்பாய்வு முறைமையில் எதற்காக அவர் புலிகளை ஆதரிக்கிறார் என்பதை அவர் விளக்க வேண்டும். அவர்களின் ஒட்டுமொத்த சனநாயக மறுப்பிற்காகவா, அவர்கள் இஸ்லாமிய இனச் சுத்திகரிப்புச் செய்ததாலா, சிங்கள அப்பாவி மக்களைக் கொன்றதாலா, அவர்கள் புகலிடங்களில் இந்துக் கோயில்களைக் கட்டியதாலா, அவர்கள் சிறுவர்களை கட்டாயமாகப் படையில் சேர்த்ததாலா, அவர்கள் ராஜினி- கோவிந்தன் - செல்வி போன்றவர்களைக் கொன்றதாலா, கம்யூனிஸ்ட் அமைப்புகளை ஈழத்தில் தடை செய்ததாலா, இல்லை இறுதியில் மூன்று இலட்சம் மக்களை மனிதத் தடுப்பரண்களாகக் கட்டாயமாக நிறுத்தி வைத்ததாலா அல்லது இவை எல்லாவற்றுக்காகவுமா எதற்காக எந்தப் புள்ளியில் யமுனா புலிகளை விமர்சனத்துடன் ஆதரிக்கிறார் என்பதை அவர் விளக்கி வைக்க வேண்டும். யமுனா ராஜேந்திரன் பொதுவாகவே இவ்வாறான தனது அவதூறுக் கட்டுரைகளின் முடிவில் ஒரு வழக்கமான முடிவுரையை வழங்குவதுண்டு. ‘ஷோபாசக்தி பேசும் எதிர்ப்பு அரசியலும் விளிம்புநிலை அரசியலும் போலியானவை, ஷோபாசக்தியின் அடையாளத்தைத் தக்க வைப்பதற்கே அவர் தனது போலி அரசியலை உபயோகப்படுத்துகிறார்‘ என்பதாக அந்த முடிவுரை அமையும். கட்டுரைக்குத் தக்கவாறு அவ்வப்போது என்னுடன் இணைத்து சுகனோ, தலித் மேம்பாட்டு முன்னணியினரோ யமுனாவால் வசைபாடப்படுவார்கள். அதை அண்மைய ‘கீற்று‘ மற்றும் ‘உயிரோசைக்’ கட்டுரைகளிலும் அவர் செய்திருக்கிறார். எங்களுடைய ஈழப் போராட்டம் குறித்த பார்வையும் எழுத்தும் செயற்பாடுகளும் போதாமைகளைக் கொண்டிருக்கலாம். நாங்கள் ஈழப் போராட்டத்தில் அதைச் செய்தோம், இதைச் செய்தோம் என்று பாத்தியதை கோரும் தைரியமும் எங்களிற்குக் கிடையாது. நாங்கள் தொட்டது எதுவுமே துலங்காதது மட்டுமல்ல அவை காலப்போக்கில் பாஸிச அதிகார மையங்களாகவும் மாறியிருந்த நிலையில் நாங்கள் ஆயுதம் தாங்கிய ஈழப் போராட்டத்திலிருந்து விலகிச் சென்றோம். ஈழப் போராட்டத்திற்காக அந்த இந்தத் தியாகங்களைச் செய்தோம் என்று நாங்கள் எந்த உரிமையையோ அனுதாபத்தையோ கோருவதுமில்லை. ஆனால் ஈழப் போராட்டத்தையோ ஈழப் போரில் விழுந்த கொலைகளையோ யுத்தத்தால் அகதிகளாகச் சிதறிச் சென்ற மக்களையோ நானோ எனது தோழர்களோ எங்களது சுய இலாபத்திற்காக ஒருபோதும் பயன்படுத்தியது கிடையாது. ஆனால் நீங்கள் எப்படி யமுனா? ஈழத்தில் யுத்தத்தால் கொல்லப்பட்ட மக்களின் பெயராலும் அகதிகளாக உலகெங்கும் அலையும் ஈழத்து ஏதிலிகளின் பெயராலும் உங்கள் இருப்பைக் காப்பாற்றியவரல்லாவா நீங்கள். ஈழத்தையே இன்றுவரை நீங்கள் கண்ணால் கண்டிராதபோதும் ஈழத்திலிருந்து துன்பமும் துயரமும் அடைந்தேன் என்று பொய்யுரைத்து அந்த யுத்தத்தையும் இரத்தத்தையும் கண்ணீரையும் சாட்சிகளாக்கி நோகாமல் ‘ஈழத்து அகதி’ என்று கள்ள ‘சேர்ட்டிபிகட்‘ முடித்து இலண்டனில் அரசியல் தஞ்சம் பெற்றவரல்லவா நீங்கள்! நீங்களா எங்களைப் பார்த்துப் போலிகள் என்றும் இருப்புக்காக அலைபவர்களென்றும் தூற்றுவது? நீங்களா எங்களைப் பார்த்து புலி எதிர்ப்பு அரசியலால் பிழைப்பவர்கள் என்று எழுதுவது? உங்களிற்கு கடுகளவேனும் மனச்சாட்சியிருந்தால் இதற்குப் பதில் சொல்லுங்கள். எப்போதும் போலவே தொடர்ந்து விவாதிப்பேன். அந்தத் துன்பியல் அனுபவத்திற்கு நான் தயாராகவேயிருக்கிறேன். (: http://www.shobasakthi.com/shobasakthi/?p=574) **** நல்லவேளையாக அந்தத் ‘துன்பியல் அனுபவத்தை‘ யமுனா ராஜேந்திரன் இன்றுவரை எனக்குத் தரவேயில்லை. எனினும் அவர் வெவ்வேறு இடங்களில் தனது மாயப் போரைத் தொடர்ந்தும் நடத்திக்கொண்டிருக்கிறார் என்பது வேறுகதை. கொழும்பில் நடந்த ‘சர்வதேசத் தமிழ் எழுத்தாளர் மாநாட்டை‘ நிராகரிக்கக் கோரிய அறிக்கையை கீற்று ஆசிரியருடன் இணைந்து ஒருங்கமைத்தவர்களில் ஒருவர் யமுனா ராஜேந்திரன் என்பதும், கீற்றில் “தமிழ்த் துவேஷ சிங்கள இனவாத மார்க்ஸியர்களின் பார்வையைக் கொண்டவர்“ என யமுனாவால் சேறடிக்கப்பட்ட தோழர். எஸ்.வி.ராஜதுரை அந்த அறிக்கையில் முதலாவது ஆளாகக் கையொப்பமிட்டிருப்பதும் ஒரு முரண்நகை. (உண்மையில் அந்த அறிக்கையில் முதலாவது ஆளாகக் கையெழுத்திட்டிருந்தவர் கோவை ஞானியே. எனினும் ஞானி எழுத்தாளர் மாநாடு குறித்த தனது கருத்தைப் பின்பு மாற்றிக்கொண்டு மாநாட்டிற்கு வாழ்த்து தெரிவித்ததால், இரண்டாவது ஆளாகக் கையெழுத்திட்டிருந்த எஸ்.வி.ஆரையே கையழுத்திட்ட முதலாவது ஆளாகப் ‘புரமோட்‘ செய்திருக்கிறேன். தவறெனில் பெரியவர்கள் மன்னிக்க.) யமுனாவோடு மட்டுமல்லாமல் பல்வேறு தரப்புகளுடனும் எண்ணற்ற விவாதங்களை நான் கடந்த காலங்களில் செய்திருப்பதைத் தோழர்கள் அறிவீர்கள். குறிப்பாக ஈழப் பிரச்சினையில் முற்றிலும் வெவ்வேறு நிலைப்பாடுகளைக் கொண்ட தோழர்.தியாகுவும் நானும் செய்த நீண்ட உரையாடலை வடலி பதிப்பகம் ‘கொலைநிலம்‘ என்ற பெயரில் நூலாகவும் வெளியிட்டுள்ளது. எல்லாத் தரப்புகளுடனும் உரையாடலுக்கு நான் எப்போதும் தயாராகவேயிருக்கிறேன். “விவாதங்களும், சர்ச்சைகளும் உண்மையான போராளிகளுக்கு கிடைத்த வாய்ப்புக்களாகும். இவற்றின் மூலமாக அவர்கள் தமது நிலைப்பாடுகளை தெளிவுபடுத்திக் கொள்ளவும், தேவைப்பட்டால் கற்றுக்கொள்ளவும், பலரை வென்றெடுக்வும் முடிகிறது “ என ரகுமான் ஜான் மாஸ்டர் சொல்வதை நான் உண்மையாகவே விசுவாசிக்கிறேன். “ஷோபா கேள்விகளிற்குப் பதிலளிக்கவோ விவாதங்களிற்கோ தயாரில்லை“ எனக் கீற்று ரமேஷ் பொய்யாகக் குமுறுவதும் தொடை தூக்கிச் சிலிர்ப்பதும் அவரது அவதூறு அரசியலின் அருவருக்கத்தக்க இன்னொரு பரிமாணமேயன்றி வேறொன்றுமில்லை. நாய் மின்கம்பத்தின் ஓரத்தில் சிறுநீர் கழிக்கும்போது எப்போதும் ஒரு காலைத் தூக்கியவாறே சிறுநீர் கழிக்கும். தான் சிறுநீர் விடும் பெருவிசையில் மின்கம்பம் ஆடிப்போய் சாய்ந்தாலும் சாயக்கூடும் என்ற எண்ணத்திலேயே அது தன்மீது சாய்ந்து விழும் மின்கம்பத்தை தாங்கிப் பிடிப்பதற்காகத் தனது காலைத் தூக்கி தயார்நிலையில் வைத்திருக்குமாம். எனினும் நாயின் சிறுநீரில் மின்கம்பம் ஒருபோதும் சரியவே போவதில்லை. இந்தக் கதையில் வரும் மின்கம்பம் எனக்கான உவமையல்ல. அது உண்மைக்கும் நேர்மைக்குமான உவமையே. “பிரபாகரன் பாசிஸ்ட், ரோகண புரட்சியாளன் - ஷோபாசக்தி “ என்று கீற்று இணையத்தளத்தில் அறிஞர் நடராசனார் எழுதிய அறியாமையும் அவதூறும் கலந்த கட்டுரையின் வண்டவாளத்தை அடுத்த பகுதியில் தண்டவாளம் ஏற்றிவிடலாம் தோழர்களே!


அங்கன்வாடி தொழிலாளர்கள் போராட்டம் வாபஸ் | anganwadi workers called-off their agitation - Tamil Oneindia அங்கன்வாடி தொழிலாளர்கள் போராட்டம் வாபஸ் பாண்டிச்சேரியில் அங்கன்வாடி தொழிலாளர்கள் தாங்கள் நடத்தி வந்த போரட்டத்தைவாபஸ் பெற்றுள்ளனர். அங்கன்வாடி தொழிலாளர்கள் இந்த மாதம் 13-ம் தேதி முதல் தங்கள் நிபந்தனைகளைநிறைவேற்ற கோரி காலவரையற்ற போராட்டத்தில் ஈடுபட்டு வந்தனர். அவர்கள்சட்டசபையின் முன்மும் மறியலில் ஈடுபட்டனர். பாண்டிச்சேரி முதல்வர் சண்முகம் கல்வித் துறையில் இருக்கும் பகுதிநேரகாலியிடங்களில் 25 சதவிகித இடங்களை அங்கன்வாடி தொழிலாளர்களுக்குஒதுக்குவதாக கூறியதையடுத்து 10 நாட்களாக நடந்து வந்த வேலை போராட்டத்தைவியாழக்கிழமை வாபஸ் பெறுவதாக அங்கன்வாடி தொழிலாளர்கள் கூறினர். முதல்வரின் வீட்டின் முன் மறியலில் ஈடுபட முயன்ற 600 அங்கன் வாடிதொழிலாளர்களை போலீசார் கைது செய்தனர். இவர்கள் கைதான பின்பும் காவல்நிலையம் செல்ல மறுத்தனர். தங்கள் கோரிக்கைகள் நிறைவேறும் வரை வரமாட்டோம்என மறுத்தனர். முதல்வர் சண்முகம் உத்தரவாதம் அளித்த பின் அனைவரும் கலைந்து சென்றனர். இதை அடக்கும் "தில்" யாருக்கு உண்டு.. குழந்தையும் "போர்க்களத்தில்"! போராடும் தம்பி, தங்கைகள்தான் உண்மையான வீரர்கள்... ஒரு மாடு பிடி வீரரின் உணர்ச்சிப் பேச்சு! தெரு முனைகளில் திரளுங்கள்.. நாம் யாரென்று காட்டுவோம் - சிம்பு அழைப்பு தடை அதை உடை... அலங்காநல்லூர் சகோதர, சகோதரிகளுக்காக லண்டனில் ஆர்ப்பரித்த தமிழர்கள் agitation pondicherry camel anganwadi


மகளிர் பாசறை


Subjects 1964-இல் மதுரையில் பிறந்து வளர்ந்தவள். அவரது தந்தையார், காலம்சென்ற திரு.பேரை.சுப்ரமணியன், (South Central Railways, Secunderabad) எழுத்தாளர். 1960-இல், ஆனந்த விகடன், கல்கி, கலைமகள், குமுதம் போன்ற முன்னணி பத்திரிகைகளில் நிறைய சிறுகதைகள், எழுதிப் பல பரிசுகள் பெற்றவர். அகில இந்திய வானொலியில் ஒலிபரப்பாகிய பல நாடகங்களின் கதாசிரியர். அவரது தாய்.திருமதி.சரஸ்வதி சுப்ரமணியம், அவரை எழுதச் சொல்லி ஆசி வழங்கியவர். 1988-ல் இவரது சிறுகதைகள் பெண்மணி, மங்கை, மங்கையர் மலர், போன்ற மகளிர் பத்திரிகைகளில் வெளி வந்துள்ளது. 2009 லிருந்து இணையத்தில் எழுத ஆரம்பித்து,. கட்டுரைகள், கவிதைகள், ஹைகூ கவிதைகள், சிறுகதைகள், நெடுங்கதைகள், தொடர்கதைகள் ஆகிய படைப்புகள் இணைய தளத்தின் முன்னணி வார இதழ்களான திண்ணை, வல்லமை, வெற்றிநடை, மூன்றாம்கோணம்,சிறுகதைகள்.காம் போன்ற வலை தளங்களிலும், குங்குமம் தோழி ஆகிய தமிழ் பத்திரிகைகளிலும் பிரசுரமாகி வருகிறது. Publication Details - Publisher: - Pustaka Digital Media Format - OverDrive Read 114.9 KB - Adobe EPUB eBook 114.9 KB


பின்னர் எல்லாவற்றையும் மறந்து விட்டு நமது வேலைகளில் மூழ்கி போய் விடுகிறோம்.


source: wikipedia

text: 1978 ஆம் ஆண்டின் அரசியலமைப்புச் சட்டம் இலங்கையின் சனாதிபதி குடியரசின் சனாதிபதி நிறைவேற்று அதிகாரம் கொண்டவராக, 6 வருடப் பதவிக்காலத்துக்கு மக்களால் நேரடியாக தெரிவுசெய்யப்படுகிறார். இவர் ஒரே நேரத்தில் நாட்டின் தலைவராகவும் அரசின் தலைவராகவும், ஆயுதப்படைகளின் கட்டளை தளபதியாகவும் செயல்படுகிறார். சனாதிபதி அரசியல் யாப்பினதும், ஏனைய சட்டங்களினதும் அமைவாக, தமது கடமைகளை நிறைவேற்றுவதில் நாடாளுமன்றத்துக்குப் பொறுப்புடையவராவார். சனாதிபதி, நாடாளுமன்றத்துக்குப் பொறுப்புள்ள அமைச்சரவை ஒன்றை நியமித்து, அதற்குத் தலைமை தாங்குவார். குடியரசுத் தலைவர் அடுத்த நிலையிலுள்ளவர் பிரதம மந்திரியாவார். சனாதிபதி, நாடாளுமன்றத்தின் மொத்த உறுப்பினர்களில் 2/3 குறையாதோர் நிறைவேற்றிய குற்றப்பிரேரணை, உயர் நீதிமன்றத்தின் முன் சமர்பிக்கபட்டு அங்கீகரிக்கபட்டு, இது மீண்டும் நாடாளுமன்றத்தின் மொத்த உறுப்பினர்களில் 2/3 குறையாதோர் நிறைவேற்றுவதன் மூலம் பதவி நீக்கம் செய்யப்படுவார். நாடாளுமன்றம் இலங்கை நாடாளுமன்றம் 6 ஆண்டுகளுக்கு ஒரு தடவை, பொது வாக்குரிமை மூலம் தெரிவு செய்யப்படும் 225 உறுப்பினர்கள் அடங்கிய ஒற்றைச் சபை கொண்ட (unicameral) ஒரு சட்டவாக்க மன்றமாகும். இதில் 196 உறுப்பினர்கள் மாவட்ட வாரியாகவும், 29 உறுப்பினர்கள் தேசியப் பட்டியல் மூலமும் திருத்தப்பட்ட விகிதாசாரப் பிரதிநிதித்துவ (proportional representation) முறையில் நடைபெறும் பொதுத்தேர்தலில் தெரிவு செய்யபடுவர். இந்த திருத்தப்பட்ட விகிதாசாரப் பிரதிநிதித்துவத்தின் விசேட பண்புகளாவன, ஒவ்வொரு தேர்தல் மாவட்டத்திலும் அதிக வாக்குகள் பெறும் கட்சிக்கு மேலதிகமான உறுப்பினர்1 வழங்கபடுவதும், வாக்காளர்கள் வேட்பாளர்களுக்கு மூன்று வரையான விருப்பத்தேர்வு வாக்குகளை அளிக்ககூடியமையும் ஆகும். நாடாளுமன்ற அமர்வுகளைக் கூட்டவோ, நிறுத்தி வைக்கவோ அல்லது முடிவுக்குக் கொண்டுவரவோ கூடிய அதிகாரமும், நாடாளுமன்றத்தைக் கலைக்கும் அதிகாரமும், சனாதிபதிக்கு உண்டு. சட்டங்களையும் ஆக்குகின்ற அதிகாரம் நாடாளுமன்றத்துக்கும், சர்வசன வாக்கெடுப்பொன்றின் மூலம் சனாதிபதிக்கும் உண்டு. இலங்கை, பொதுநலவாய நாடுகளின் உறுப்பினராகத் தொடர்ந்தும் இருந்து வருகிறது. உசாதுணை குறிப்புகள் 1.மேலதிக இட ஒதுக்கீட்டின் தாக்கங்கள் பற்றிய விபரமான விவரணத்துக்கு, "Explaining the Two-Party System in Sri Lanka's National Assembly" by John Hickman in Contemporary South Asia, Volume 8, Number 1, March 1999, pp. 29-40. என்ற கட்டுரையைப் பார்க்கவும் இலங்கை அரசியல்


text: தொலைவுக் குறுக்கம் (Foreshortening) என்பது தொலைவில் உள்ள பொருள் அல்லது நீள அளவு, ஒரு ஒளியியல் மாயத் தோற்றத்தினால், அண்மையிலுள்ள அதே அளவுள்ள பொருள் அல்லது நீளத்திலும் சிறிதாகத் தெரியும் ஒரு தோற்றப்பாடு (Phenomenon) ஆகும். இயலுறு தோற்றங்களைக் காட்டும் ஓவியங்களில் தொலைவுக் குறுக்கம் ஒரு சிறப்பான கூறு ஆகும். தொலைவுக் குறுக்கம் இயலுறு தோற்றத்துக்கு மிக நெருங்கிய ஒன்றாயினும், தொலைவுக் குறுக்கம் பொதுவாக மனித அல்லது விலங்கு உருவங்கள் போன்ற உருவங்களை வரைவது தொடர்பில், அமைப்பு முறையைக் கையாளாது கண் மதிப்பீட்டைப் கையாளும் போதே பயன்படுத்தப்படுகிறது. சிக்கலான வடிவங்களை வரையும் போது தொலைவுக் குறுக்கத்தைச் சரியான முறையில் பெறுவது கடினமானதாகும். இவற்றையும் பார்க்கவும் இயலுறு தோற்றப் படம் வெளியிணைப்புகள் அண்ட்றேயா மன்டெக்னாவுடைய (Andrea Mandegna) "இறந்த கிறீஸ்து" ஒளியியல் கூட்டமைவு (காண்கலைகள்) சார்புகளும் கோப்புகளும் en:Perspective (graphical)#Foreshortening


text: உபின் தீவு புலாவ் உபின் ',சிங்கப்பூர் நாட்டில் உள்ள இரண்டாவது பெரிய தீவு ஆகும். சிங்கபூரின் வடகிழக்கில் சுமார் 10.19 சதுர கி.மீ பரப்பளவில் இருக்கும் இந்த தீவில் ஒரு காலத்தில் கிரானைட் சுரங்கங்கள் இருந்தன. 1960 ஆம் ஆண்டுகளில் இங்கு ஆயிரக்கணக்கான மக்கள் வசித்து வந்தனர். இந்த தீவு இதன் இயற்கை வளங்ககளுக்காக மிகவும் பிரபலமானது. சிங்கப்பூரில் இன்றும் வளர்ச்சி அடையாத கிராம பகுதி இது ஒன்றே. பொருளடக்கம் - 1 பெயர்க் காரணம் - 2 உரைக்கூற்று - 3 வரலாறு - 4 சுரங்கங்கள் - 5 இருவாயன் பாதிகாப்பு திட்டம் - 6 கடற்குதிரை கண்காணிப்பு திட்டம் பெயர்க் காரணம்[தொகு] மலாய் மொழியில் புலாவ் உபின் என்ற வார்த்தைக்கு கிரானைட் தீவு என்று பொருள். ஜாவாநியர்களின் மொழியில் உபின் எட்ரால் சதுரமாக்கப் பட்ட கற்கள என்று பொருள். ஒருகாலத்தில் தரைகளில் பதிக்கப்பட்ட இந்த தீவின் கற்கள் சுபின் என்று அழைக்கப்பட்டு அதுவே மருவி உபின் ஆனது என்றும் கூறுவர். ஹோக்கெயின் மொழியில் இந்த தீவை கல் மலை என்று பொருள் தரும் ஸிஒஹ் ஸுஆ' என்று அழைத்தனர். உரைக்கூற்று[தொகு] இந்த தீவை பற்றி செவிவழிச் செய்தியாக கூறப்படும் கதையில், ஒருநாள் ஒரு யானை, பன்றி மற்றும் ஒரு தவளை ஆகிய மூன்றும் சிங்கப்பூர் தீவில் இருந்து அதன் மருகரயான ஜோஹோருக்கு( தற்பொழுதுள்ள மலேசியா), நீந்தி செல்ல வென்டும், அதில் தொர்போர் கல்லாக மாறுவர் என்ற நிபந்தனையுடன் நீந்தத் தொடங்கினர். பலத்த போராட்டத்திற்கு பின் மூவராலும் மறு கரையை அடைய முடியவில்லை. இதில் யானையும், பன்றியும் புலாவ் உபின் தீவாக மாறியதாகவும் , தவளை மற்றொரு தீவான புலாவ் செகுடு என்று அழைக்கப்படும் தவளை தீவாக ஆனது என்றும் கூறுவார். வரலாறு[தொகு] புலாவ் உபின் தீவு முதன்முதலில் 1828 ஆம் ஆண்டு பிராங்க்ளின் மற்றும் பிலிப் ஜாக்சன் ஆகியோரால் உருவாக்கப்பட்ட வரைபடத்தில் புளோ ஒபின் என்ற பெயரில் இருந்தது சுரங்கங்கள்[தொகு] பிரித்தானியர்கள் சிங்கப்பூரை ஆண்ட காலம் தொட்டே இந்த தீவின் கிரானைடுகள் மிகவும் பிரபலமாகும். இந்த மலையில் உள்ள குகைகள், முகுடுகள் , உயர்ந்து வளர்ந்து நிற்கும் பறைகள் என்று பார்பதற்கு அழக்காக இருந்த காரணத்தினால் இதை 1850 ஆம் ஆண்டு ஜான் டர்ன்பால் தாம்சன் என்பவர் ஓவியமாக வரைந்துள்ளார். இங்கு இருந்து எடுத்து செல்லப்பட்ட கற்கள் பெத்ரா ப்ரான்கா தீவில் உள்ள கலங்கரை விளக்கம் கட்டுவதற்கும், சிங்கப்பூர்-ஜோஹூர் தரைப்பாலம் அமைப்பதற்கும் பயன்படுத்தப் பட்டன. 1970 வாக்கில் மூடப்பட்ட இந்த சுரங்கங்கள் இன்று மீண்டும் காடுகளாக மாறிவிட்டன. இங்கு வாழ்த்த மக்களும் மத்திய தீவிற்கு குடிபெயர்ந்து விட்டனர். சுரங்கத்தொழில் அல்லாது இங்கு விவசாயம் மற்றும் மீன்பிடி தொழில்களும் செய்யப்பட்டன. மக்கள் குடியேற்றம்[தொகு] 1880 ஆம் ஆண்டு கல்லாங் ஆற்றுப்படுகையில் வசித்த மலாய் இன மக்கள் எண்டுட் செனின் என்பவர் தலைமையில் இந்த தீவிற்கு குடிபெயர்ந்ததாக கூறப்படுகிறது. முன்பிருந்த பல காம்பூங்கள் அந்த இடத்தின் சீற்றத்தை வைத்தோ அல்லது அங்கு முதல் குடிஎரியவரின் பெயரை வைத்தோ அழைக்கப்பட்டது. லேமன் என்பவர் வசித்த இடம் கம்போங் லேமன் ஆனது, ஜாவா என்ற சிங்கப்பூரர் வசித்த இடம் காம்போங் சிக் ஜாவா என்றானது. ஜெளுடோங் மரம நிறைத்த சாங்கி பகுதியில் இருந்து வந்து குடியேறியவர்கள் வசித்த இடம் கம்போங் ஜெளுடோங் ஆனது. பின் கியாங் பள்ளி இங்கு 1952 ஆம் ஆண்டு திடங்கப்பட்டது. சுமார் 400 மாணவர்கள் படித்த இந்த பள்ளி திடக்கத்தில் அங்குள்ள வாயாங் கலையரங்கத்தில் நடந்தது. பின்னர் மக்கள் இந்த தீவை விட்டு வெளேர தொடங்கியவுடன் 1985 ஆம் ஆண்டு இந்த பள்ளி மூடப்பட்டு, 2000 ஆம் ஆண்டு முடிளுமாக இடிக்கப்பட்டுவிட்டது. இந்த தீவில் 1956 தொடங்கி 1970 வரை ஒரு தனியார் மலாய் பள்ளியும் நடந்து வந்தது. 1967ஆம் ஆண்டு இங்குள்ள காம்போங் பாஹ்ரு மட்டும் காம்போங் நூர்தீன் ஆகிய கிராமங்களுக்கு இடையே சுமார் 30 ஹெக்டேர் நிலப்பரப்பில் தேசிய காவலர் பயிற்சி மையம் தொடங்கப்பட்டது. தற்போதைய நிலை[தொகு] புலாவ் உபின் தீவு சிங்கப்பூர் நாட்டிலேயே, கான்க்ரீட் கட்டிடங்களும், தார் சாலைகளும் இல்லாத இயற்கையான ஒரே இடமாகும். பழமையான கம்போங் வாழ்க்கை இன்றளவும் இந்த தீவில் இருந்து வருகிறது. இந்த தீவிலும் வீடுகளை கட்டி அதில் மக்களை குடியமர்த்தி, கடல் வழியே தொடர் வண்டி சேவையும் தொடங்க அரசாங்கம் பல வருடங்களாக திட்டமிட்டு வருகிறது. ஆனால் இயற்கையான அழகை விரும்புபவர்கள் இதை எதிர்க்கின்றனர். 2007 ஆம் ஆண்டு இந்தோனேசியா அரசு கிரானைட் ஏற்றுமதிக்கு கட்டுப்பாடுகள் விதித்தமையால், சிங்கபூர் அரசு மீண்டும் இங்கு சுரங்கங்கள் அமைக்க திட்டமிட்டு உள்ளது. சூழலியல் செயல்திட்டம்[தொகு] இருவாயன் பாதிகாப்பு திட்டம்[தொகு] தேசிய பல்லுயிர்மக் கழகம், மற்றும் நன்யாங் தொழில்நுட்ப பல்கலைக்கழகம் ஆகியவை இணைந்து இந்த தீவில் இருவாயன் பறவைகள் பற்றிய ஆராய்ச்சியை மேற்கொண்டு வருகின்றனர். முன்பு இந்த தீவை விட்டு முற்றிலுமாக சென்று விட்ட இந்த பறவைகள் இப்பொழுது மீண்டும் இங்கு காணப்படுவதால் இவற்றில் அரசு மிகவும் அக்கறை காட்டிவருகிறது . பொதுவாக இருவாயன் பெண் பறவைகள் மரப்போந்துகளில் முட்டையித்ய்வதால் அதற்கேற்ப இங்கு பொந்துகள் இல்லாத காரணத்தாலும் இந்த தீவில் செயற்கை மரப்போந்துகள் இங்கு வைக்கப் பட்டுள்ளன. இதில் பொருத்தப்பட்டுள் புகைப்பட கருவிகள், இந்த பறவைகள் பற்றி மேலும் தெரிந்து கொள்ள உதவுகிறது. கடற்குதிரை கண்காணிப்பு திட்டம்[தொகு] 2009 ஆம் ஆண்டு மே மாதம் முதல், தேசிய பல்லுயிர்மக் கழகம், தேசிய பூங்கா வாரியம் ஆகியவற்றின் தொண்டூழியர்கள் இணைந்து இங்கு கடல் குதிரையின் வாழ்வாதாரத்தைப் பற்றி ஆராய்ச்சி மேற்கொள்கின்றனர். கடற்குதிரை பாதுகாப்பு திட்டத்தின் கீழ் இங்கு அவற்றின் எண்ணிக்கை , வளர்ச்சி மற்றும் குழாய்மீன்கள் பற்றியும் ஆராய்ச்சி நடைபெறுகிறது. இடஞ்சார்ந்த சுற்றுலாக்கள்[தொகு] பல வருடங்களாக சிங்கப்பூர் மக்களின் மனம் கவர்ந்த இயக்கி தீவாக இந்த இடம் உள்ளது. அதிகப்படியான மக்கள் தங்கள் கோடைகால முகாம்களுக்கு இந்த தீவை பயன்படுத்துகின்றனர். இதனால் இங்கு வரும் சுற்றுலா பயணிகளின் எண்ணிக்கை அதிகரித்து வருகிறது. இங்குள்ள செக் ஜாவா என்ற இடத்தில உள்ள 5000 ஆண்டுகள் பழமைவாய்ந்த பவளப்பாறைகள் மிகவும் பிரசித்தம். அதிசர்ந்து இங்கு வாழும் உயிரினங்களும் இங்கு அதிகம். மின்சார வசதியில்லாத இந்த தீவில், தீசல் எண்ணெய் கொண்டு இயங்கும் மின் இயற்றிகளால் மின்சாரம் தயாரிக்கப் படுகிறது. இது போன்ற காலத்தில் பிறந்த சிங்கப்பூரர்கள் தங்கள் வாழ்கையை விளக்க தங்கள் குழந்தைகளை இங்கு அழைத்து வருகின்றனர்.இதை காலத்தை பின்சென்று பார்க்கும் ஒரு இடமாக எல்லோரும் கருதுகின்றனர். இந்த தீவில் அதிக இடங்கள் அதிகத் தொலைவில் இருப்பதால் இங்கு வாடகைக்கு கிடைக்கும் மிதிவண்டிகளை எல்லோரும் பயன்படுத்துகின்றனர். இங்கு செல்ல[தொகு] சிங்கபூரின் சாங்கி பயணிகள் படகு தளத்தில் இருந்து இங்கு செல்ல நிறைய படகுகள் உள்ளன. ஒவ்வொரு படகும் 12 பேர்வரை ஏற்றிசெல்கின்றனர். ஒருவருக்கு சுமார் 2 வெள்ளி முதல் 2.50 வெள்ளி வசூலிக்கப்படுகிறது. ஒரு படகு நிரம்பும் வரை அதில் உள்ள அனைவரும் காத்திருக்க வேண்டும். இந்த காத்திருப்பை விரும்பாதோர் 30 வெள்ளி செலுத்தி அந்த படகை முழுவதுமாக பயன்படுத்திக்கொள்ளலாம். மேற்கோள்கள்[தொகு] மேலும் படிக்க[தொகு] - A Guide to Pulau Ubin, Singapore Environmental Heritage Series, Mobil Oil Singapore Pte Ltd & The Nature Society (Singapore)


| ஜலகண்டாபுரத்தில் மாணவி மாயம் Dinamalar ஜலகண்டாபுரத்தில் மாணவி மாயம் ஓமலூர்: தேர்வு எழுத சென்ற கல்லூரி மாணவி, கடத்தப்பட்டதாக அளித்த புகாரையடுத்து போலீசார் தேடி வருகின்றனர். ஜலகண்டாபுரம் அருகே, சூரப்பள்ளியை சேர்ந்தவர் மணிமேகலை, 36. இவரது, 17 வயது மகள், சேலத்தில் உள்ள தனியார் கல்லூரியில் பி.எஸ்.சி.,முதலாமாண்டு படித்து வருகிறார். கடந்த, 29ல், கல்லூரியில் தேர்வு எழுத சென்ற மகளை காணவில்லை என்றும், விசாரித்த போது பக்கத்து வீட்டை சேர்ந்த செந்தில்குமார் கடத்தி சென்று விட்டதாக, ஜலகண்டாபுரம் போலீசில் மணிமேகலை புகாரளித்தார். அதன்படி, போலீசார் இருவரையும் தேடி வருகின்றனர். 1.அரையாண்டு விடுமுறையில் தேர்தல்: அரசு பள்ளி ஆசிரியர்கள் சோகம் 2.மேட்டூர் அணைக்கு நீர்வரத்து அதிகரிப்பு 3.அனல்மின் நிலையத்தில் மீண்டும் உற்பத்தி நிறுத்தம் 4.புகார் வாங்க மறுத்து அலட்சியம்: எஸ்.ஐ., - சிறப்பு எஸ்.ஐ., மாற்றம் 5.சேலம் மாநகராட்சியில் 52 டன் பிளாஸ்டிக் பறிமுதல் 1.மழையால் நிரம்பும் தடுப்பணை: குறைந்த உயர தடுப்புச்சுவரால் ஆபத்து 1.வன உயிரியியல் பூங்கா ஆண்டாள் யானை மதம் பிடித்து பாகனை மிதித்து கொன்றது 2.ஆட்டோ மீது லாரி மோதி விபத்து: பெண் பலி; பெற்றோர் படுகாயம் 3.அடுத்தடுத்து 3 வீடுகளில் கொள்ளை: கைவரிசை கும்பலை தேடும் போலீஸ் 4.ஒகேனக்கல் கொலை வழக்கு: சேலத்தில் ஒருவர் சரண் 5.நங்கவள்ளியில் கார் மோதி முதியவர் பலி


Tamilonline - Thendral Tamil Magazine - நிகழ்வுகள் - BATM: முத்தமிழ் விழா 2018 செப்டம்பர் 29, 2018 அன்று வளைகுடாப் பகுதித் தமிழ் மன்றம் மில்பிடாஸ் ஜெயின் கோவில் கலையரங்கில் முத்தமிழ் விழாவைச் சிறப்பாக நடத்தியது. பல்வேறு கலை நிகழ்ச்சிகள், நாடகம், சிறப்புரைகள் மற்றும் இசை நிகழ்வுகளுடன் இவ்விழா நடைபெற்றது. மன்றச் செயலாளர் திரு. ரமேஷ் குப்புசாமி நிகழ்ச்சியைத் துவக்கி வைக்க, சங்கத் தலைவர் திரு. தயானந்தன் வெங்கடாச்சலம், பொருளாளர் திரு. சங்கர் நடராஜன் ஆகியோர் துவக்கவுரை ஆற்றினர். இசைப்பள்ளி மாணவர்களின் கர்நாடக சங்கீதத் தமிழிசைக் கச்சேரியுடன் நிகழ்ச்சிகள் துவங்கின. மிருதங்கம், வயலின் ஆகிய வாத்தியங்களுடன், குழந்தைகள் தங்களது இனிய குரலில் தமிழிசை பாடினர். 'இசை வடிவில் திருக்குறள்' நிகழ்ச்சி அவையோரை மெய்சிலிர்க்க வைத்தது. மேலும், 'மனதில் உறுதி வேண்டும், 'நின்னைச் சரணடைந்தேன்', 'காக்கைச் சிறகினிலே' போன்ற பாரதியார் பாடல்களையும், பல்வேறு தமிழ்த் திரையிசைப் பாடல்களையும், இனிமையாகப் பாடி அவையோரை வசியப்படுத்தினர். தமிழ் மன்ற முன்னாள் தலைவர் திரு. குணா 'தமிழ் எண்கள்' குறித்துச் சிறப்புரை ஆற்றினார். தமிழ் எண்கள் உலகின் பல்வேறு பகுதிகளில் பயன்படுத்தப்பட்ட மற்றும் தற்பொழுது பயன்படுத்தப்பட்டு வரும் எண்களுக்கு முன்னோடியாக விளங்கியமை பற்றி வரலாற்று பின்னணியுடன் விளக்கினார். சிறப்பு விருந்தினர் திரு. விக்டர் 'தமிழின் தொன்மையும், பெருமையும்' என்ற தலைப்பில், சங்க காலத்திற்கும் முந்தைய தமிழ்மொழியின் தொன்மையைப் பற்றி வரலாற்று ஆதாரங்களுடன் பேசினார். குழந்தைகள் அவ்வையாராகவும், திருவள்ளுவராகவும், பாரதியாராகவும், கண்ணகியாகவும் நடித்து வழங்கிய நாடகங்களைக் கண்டு அரங்கமே கரவொலியால் அதிர்ந்தது. சிறியோர் முதல் பெரியோர் வரை பங்கேற்ற பரதநாட்டியம், பின்னலாட்டம் போன்ற பாரம்பரிய நடன நிகழ்ச்சிகள் பார்வையாளர்களை மகிழ்வித்தன. இடையே நடைபெற்ற 'முத்தமிழ் வார்த்தைகளைத் தேடி' என்னும் புதிர்ப் போட்டியில் பார்வையாளர்கள் ஆர்வமாக பங்கேற்றனர். கேரள வெள்ள நிவாரணத்திற்காகத் தமிழ் மன்றத்தின் சார்பாக திரட்டப்பட்ட நிதியான 1750 டாலர் தொகையை MANCA அமைப்பின் பிரதிநிதி திரு. சாஜன் அவர்களிடம் மன்ற நிர்வாகிகள் அளித்தனர். துணைத்தலைவர் திரு. ரமேஷ் சத்தியமூர்த்தி, தொடர்ந்து ஆதரவு தரும் புரவலர்களுக்கு நன்றி கூறினார். நிறைவாக 'முத்தமிழும் கலைஞரும்' என்ற நிகழ்ச்சியில் கலைஞர் இயல், இசை மற்றும் நாடகத் தமிழுக்கு ஆற்றிய பங்களிப்புக் குறித்து திரு. இளங்கோ மெய்யப்பன், திரு. ஜெயக்குமார் முத்தழகு, திரு. உதயபாஸ்கர் நாச்சிமுத்து, திரு. அபு கான் ஆகியோர் உரையாற்றினர். பின்னர் பல்வேறு போட்டிகளின் வெற்றியாளர்களுக்குப் பரிசுகள் வழங்கப்பட்டன. மன்றத் தலைவர் திரு. குமார் நல்லுசாமி அவர்களின் நன்றியுரையுடன் நிகழ்ச்சி நிறைவு பெற்றது.


Fish fry ஆயத்த நேரம் 0 min சமைக்கும் நேரம் 20 min பரிமாறும் அளவு 5 people Fish fry பற்றி Ingredients to make Fish fry in tamil - கிழங்கான் மீன் 10 - மிளகாய் பொடி ஒரு டீஸ்பூன் - மஞ்சள் தூள் கால் டீஸ்பூன் - சோம்புத் தூள் ஒரு டீஸ்பூன் - பூண்டு அரைத்த விழுது ஒரு - ஃபிஷ் ப்ரை பொடி கால் டீஸ்பூன் - உப்பு தேவையான அளவு - எண்ணெய் தேவையான அளவு How to make Fish fry in tamil - மீனை நன்கு கழுவி சுத்தம் செய்து எடுத்துக் கொள்ளவும் - ஒரு பவுலில் மீனை போட்டு அதன்மேல் மிளகாய் பொடி ஃபிஷ் ஃப்ரை எப்படி அரைத்த பூண்டு உப்பு சோம்புத்தூள் சேத்து நன்றாக பிசைந்து கொள்ளவும் - இந்த மீனை 20 நிமிடம் அப்படியே வைக்கவும் - ஒரு சட்டியில் எண்ணெய் ஊற்றி மீனை அதில் போட்டு பொரித்தெடுக்கவும் - சுவையான ஃபிஷ் ஃப்ரை ரெடி


text: தனது கைக்குழந்தையுடன் நிலோஃபர் நிஷா தமிழ் முஸ்லிம் அரசியல் மேடை வாசகர்களால் மறக்க இயலாதது கடந்த 16.09.2006 அன்று மக்கள் நடமாட்டம் நிறைந்த பகுதியில் அரசு பேருந்தில் சமூக விரோதி ஒருவனால் குத்தி கொல்லப்பட்ட பைசுல் ரஹ்மானின் படுகொலையையும் அன்று 8 மாத கற்பினியாக இருந்த அவரது மனைவி நிலோஃபர் நிஷாவின் கதறலையும். நமது வலைத்தளத்தில் தான் முதன் முறையாக இந்த செய்தி வெளியிடப்பட்டது. தமிழக அரசு உடனடி நடவடிக்கை எடுத்து சம்பந்தப்பட்ட சமூக விரோதியை கைது செய்யவும் இந்த படுகொலையால் பாதிக்கப்பட்ட பைசுல் ரஹ்மானின் இளம் விதவையும் கற்பினியுமாக இருந்த நிலோஃபர் நிஷாவிற்கு தமிழக அரசின் முதலமைச்சர் நிவாரன நிதியில் இருந்து உதவி வழங்கவும் கோரியிருந்தோம். சம்பவம் நடந்த அன்று அதே கோவையில் ஜே.பி மஹாலில் நடைபெற்ற தமுமுக வின் செயற்குழு கூட்டத்திற்கு வந்திருந்த தமுமுக வின் தலைவர் ஜனாப். எம்.ஹெச். ஜவாஹிருல்லாஹ் அவர்களும் மற்றுமுள்ள தமுமுக தலைவர்களும் உடனடியாக மருத்துவமனைக்கு விரைந்து சென்று பைசுல் ரஹ்மாதனின் உடலை பார்வையிட்டனர். பின்னர் அடுத்த நாள் நடைபெற்ற பைசுல் ரஹ்மானின் உடல் நல்லடக்கத்தின்போது தமுமுக வின் தலைவர் ஜனாப். எம்.ஹெச். ஜவாஹிருல்லாஹ் அவர்களும் அதன் தலைவர்களும் தொன்டர்களும் திரளாக கலந்து கொண்டனர் அதன் பின்னர் மையவாடியில் நடத்திய உரையில் தமுமுக வின் தலைவர் ஜனாப். எம்.ஹெச். ஜவாஹிருல்லாஹ் அவர்களும் அதன் மற்ற தலைவர்களும் சம்பந்தப்பட்ட குற்றவாளியை உடனடியாக கைது செய்யக்கோரியும் பைசுல் ரஹ்மானின் குடும்பத்தாருக்கும் அவரது மனைவி நிலோஃபர் நிஷாவிற்கும் உதவிகள் வழங்க தமுமுக நடவடிக்கை எடுக்கும் என்றும் வாக்குறுதிகள் அளித்து உரை நிகழ்த்தினர். மையத்தின் முன் தமுமுக தலைவர் அதன் பின்னர் அன்று மாலை நடைபெற்ற செயற்குழு கூட்டத்தின் முடிவில் நடந்த பத்திரிகையாளர் சந்திப்பில் பேசிய தமுமுக தலைவர் ஜனாப் எம்.ஹெச்.ஜவாஹிருல்லாஹ் அவர்கள் தமுமுக செயற்குழுவில் பைசுல் ரஹ்மானின் படுகொலையை கண்டித்து தீர்மானம் எடுக்கப்பட்டதாகவும், கோவையில் ஜேப்படி திருடர்களின் அட்டகாசம் அதிகரிப்பது கவலையளிக்கிறது என்றும் பேரூந்தில் பயணம் செய்த ஃபைசல் ரஹ்மான் என்பவரை பிக்பாக்கெட் கொள்ளையர்கள் படுகொலை செய்தது அதிர்ச்சி அளிக்கின்றது என்றும் படுகொலைச் செய்யப்பட்ட பைசல் ரஹ்மான் குடும்பத்திற்கு ரூ2 லட்சம் கருணைத் தொகையும், அவர் குடும்பத்தில் ஒருவருக்கு அரசு வேலையும் வழங்க வேண்டுமென தமிழக அரசை கோரியும் கோவை பிக்பாக்கெட் திருடர்கள் மீது காவல்துறை துரித நடவடிக்கை எடுக்கவேண்டும் என்றும் தீர்மானங்கள் நிறைவேற்றப்பட்டதாக அறிவித்தார். அன்று கணவரது மையத்தை பார்த்து கதறும் கற்பினி நிலோபர் நிஷா அதன் பின்னர் சமூக நலத்தொன்டர்கள் உதவியுடன் குற்றவாளிளை கைது செய்ய கோரியும், கணவரை இழந்து வருமையில் வாடும் தனக்கும் தனது கணவரின் தாயாருக்கும் நிவாரான நிதி உதவி வழங்க கோரியும் தமிழக முதல்வருக்கும் கோவை மாவட்ட ஆட்சித்தலைவருக்கும் இன்ன பிற அதிகாரிகளுக்கும் கடிதங்களை அனுப்பியுள்ளார் பைசுல் ரஹ்மானின் விதவை நிலோஃபர் நிஷா. அதன் நகலும் தமுமுக தலைமைக்கு அனுப்ப பட்டுள்ளது. பின்னர் அவருக்கு பிரசவத்தில் அழகான குழந்தை ஒன்றும் பிறந்துள்ளது, பிரசவ செலவு உள்பட பலதையும் தாங்கி கொள்ள வேண்டிய கட்டாயச் சூழலுக்கு ஆளாக்கப்பட்ட அந்த குடும்பம் மிகவும் கஷட்டமான சூழ்நிலையிலேயே இன்று வரை இருந்து வருகின்றது. தனது தாய் வீடுமு் மிக்க வருமையில் இருப்பதால் தனது கணவரின் வீட்டிலேயே நோயால் பாதிக்கப்பட்டுள்ள பைசுல் ரஹ்மானின் தாயாருடனும் தனது கைப்பிள்ளையுடனும் மிக்க கஷ்ட்ட ஜீவனம் நடத்தி வருகின்றார் இந்த சகோதரி. இந்த சம்பவத்தில் ஈடுபட்ட அந்த சமூக விரோதி பின்னர் காவல்துறையிடம் சரன் அடைந்து குன்டர் சட்டத்தில் கைது செய்யப்பட்டு கோவை மத்திய சிறையில் அடைக்கப்பட்டுள்ளார். ஆனால் தங்கள் குடும்பத்திற்கு வருமானம் ஈட்டித்தந்து கொண்டிருந்தே ஒரே நபரையும் சமூக விரோதிகளின் கொலை வெறிக்கு இழந்து இந்த இளம் வயதிலேயே விதவையாகி எதிர்காலம் கேள்வி குறியாய் எந்த வருமானமும் இன்றி நிர்கதியாய் நிற்கும் சகோதரி நிலோஃபர் நிஷவிற்கும் பைசுல் ரஹ்மானின் தாயாருக்கும் இது வரை எவ்வித அரசு உதவியோ சமுதாய உதவிகளோ கிடைக்காமல் இன்றளவும் கண்ணீருடன் நமது சமுதாயமோ அல்லது இந்த அரசோ உதவும் என்று எல்லா வாயில்களையும் தட்டிக் கொண்டுள்ளனர். நோய் வாய்ப்பட்ட தனது கணவரின் தாயாருடன் மாவட்ட நிர்வாகத்தினை அனுகும்போது ஏமாற்றம் தான் மிஞ்சுகின்றது, கோவை மாவட்ட ஆட்சித் தலைவரோ "ஏம்மா உங்கள் கட்சி தமுமுக தானே இதில் தலையிட்டுள்ளது அவர்கள் தற்போது ஆளும் கட்சி கூட்டணியிலும் உள்ளனர், அவர்களாலேயே ஒன்றும் செய்யவில்லை எனும்போது நாங்க என்னம்மா செய்யிரது?" என்று கூறியுள்ளார். மையவாடியில் வாக்குறுதிகள் அளித்த தமுமுக வின் தலைமையோ அல்லது அந்த இயக்கத்தினரோ அரசின் உதவிகளை பெற்றுத்தருவதற்கு ஏதும் முயற்சிகள் எடுப்பதாகவோ அல்லது சமுதாயத்திடம் இருந்து ஏதாவது உதவிகள் பெற்றுத்தருவதற்கு நடவடிக்கை எடுப்பவர்களாகவோ தெறியவில்லை. தமிழகத்தின் தரம்கெட்ட அரசியல்வாதிகளின் ரத்தத்தில் ஊரிப்போனது எளவு வீட்டில் வைத்து அள்ளி வீசும் வாக்குறுதிகளும் பினத்தின் மீது செய்யும் அரசியலும் நாடறிந்தது தமுமுக வும் அந்த லிஸ்ட்டில் சேராது என்ற நம்பிக்கை நமது சமுதாயத்திற்கும் அந்த குடும்பத்திற்கும் உள்ளது. வாக்குறுதி அளித்த தமுமுக தலைமையின் நேரடி கவணத்திற்கு இந்த விஷயத்தை நாம் கொண்டு வருகின்றோம். கோவை மாவட்ட ஆட்சியர் கூறியது போல் ஆளும் கூட்டணியில் அங்கம் வகிக்கும் தமுமுக இந்த ஏழைக் குடும்பத்திற்கு ஏதாவது அரசு உதவிகளை பெற்றுத்தருமா? தான் சார்ந்துள்ள சமுதாயத்திடம் ஏதாவது உதவிகளை பெற்றுத்தருமா? காத்திருந்து பார்ப்போம். தமிழக அரசின் கவணத்திற்கு : ஒவ்வொரு முறையும் ஏதாவது ஒரு இந்து ஒரு முஸ்லிமால் தனிப்பட்ட காரணத்திற்காக கொல்லப்பட்டாலும் கூட அந்த இந்துவின் குடும்பத்திற்கு உடனடியாக முதலமைச்சரின் நிதி உதவி வழங்கப்பட்டுள்ளது. ஆனால் ஒருபோதும் இது போல் இந்து சமூக விரோதியாலோ அல்லது இந்து தீவிரவாதிகளாலோ கொல்லப்படும் எந்த ஒரு முஸ்லிம்' குடும்பத்திற்கும் ஒரு போதும் இது போன்ற உதவிக்ள அறிவிக்கப்படுவதில்லை. ஏன் இந்த மாற்றான்தாய் மனப்பான்மை? எம் சமுதாயம் என்ன குற்றம் செய்தது? தமிழக அரசு உடனடி நடவடிக்கை எடுத்து தனது ஆட்சியில் சமூக விரோதிகளால் மக்கள் கூடும் இடத்தில் வைத்து தனது அரசின் பேருந்தில் படு கொலை செய்யப்பட்ட பைசுல் ரஹ்மானின் பாதிக்கப்பட்ட குடும்பத்திற்கு முதலமைச்சரின் நிவாரன நிதியில் இருந்து உடனடி உதவிகள் அறிவிக்கப்பட்டு அந்த குடும்பத்தின் துயரம் துடைக்கப்பட வேண்டும். கருனை உள்ளம் கொண்ட தமிழக முதல்வர் டாக்டர் கலைஞர் அவர்களும் இந்த விஷயத்தில் உடனடி நடவடிக்கை எடுப்பார்கள் என்று நம்புகின்றோம். இந்த செய்தியின் நகல்கள் கீழக்கண்டவர்களுக்கு அனுப்ப பட்டுள்ளது : முதலமைச்சரின் தனிப்பிரிவு கோவை மாவட்ட ஆட்சித் தலைவர் தமிழ்நாடு முஸ்லிம் முன்னேற்ற கழக தலைமை தமுமுக வின் தலைவர் இஸ்லாம்,முஸ்லிம்,காரைக்குடி,இராமநாதபுரம்,கோவை


text: |!| ஒரு குவளை நீரின் விலை! மனிதர்கள் தாங்கள் எவ்வளவு பலகீனமானவர்கள், இறைவன் எவ்வளவு வலிமையுள்ளவன் என்பதை நினைத்துப் பார்ப்பதில்லை. இறைவன் தனது திருமறையில் கூறுகின்றான்: ‘மனிதன் மிகவும் பலகீனமானவனாகவே படைக்கப்பட்டுள்ளான்’. இராக்கின் பக்தாதை தலைநகராகக்கொண்டு ஆண்டுவந்த, வரலாற்றில் தனியிடம் பெற்ற மாமன்னர் ஹாரூன் ரஷீது கல்விக்கும், ஞானத்திற்கும் அதிக மதிப்பளித்தவர் என்பது உலகம் அறியும். அவரது அவையில் அறிஞர்களுக்குப் பஞ்சமிருக்காது. ஒருமுறை மன்னர், இப்னு ஸமாக் எனும் பேரறிஞருடன் உரையாடிக்கொண்டிருந்தார். உரையாடலின் இடையே தாகமெடுத்ததால் நீர் அருந்தும் ஆவலில் தண்ணீர் கொண்டுவரும்படி பணியாளரிடம் உத்தரவிட்டார். பணியாள் நீர் நிரம்பிய குவளையை மன்னரின்முன் கொண்டு வந்து வைத்தான். மன்னர் குவளையை வாயினருகே கொண்டு சென்றபோது இப்னு ஸமாக், ‘அமீருல் முஃமினீன் (விசுவாசிகளின் தலைவர்) அவர்களே! சிறிது பொறுங்கள்’ என்றார். மன்னர் அறிஞரை கேள்விக்குறியோடு பார்த்தார். ‘உங்களைவிட பலமிக்க சக்தி உங்களுக்கு தண்ணீர் வருவதைத் தடுத்துவிடுமெனில் இந்த ஒரு குவளை நீருக்காக இறுதியாக என்ன விலை தந்து பெறுவீர்கள்?’ ஹாரூன் ரஷீத் சொன்னார்: ‘என் அரசாங்கத்தின் பாதியளவைத் தந்தேனும் அக் குவளை நீரைப் பெறுவேன்’. ‘சரி! இறைவன் தங்கள் மீது பூரண அருளைச் சொரியட்டும். இப்போது தண்ணீரை அருந்துங்கள்’ என்றார் அறிஞர் இப்னு ஸமாக். மன்னர் நீரருந்தி முடித்தார். இப்போது இப்னு ஸமாக் மீண்டும் கேட்டார்: ‘தற்போது நீங்கள் அருந்திய தண்ணீர் வெளியில் வரும் சிறுநீர்ப் பாதையில் தடை ஏற்பட்டு சிறுநீர் வராமல் போனால், சிறுநீர் வருவதற்கு தாங்கள் அதிகபட்சம் எவ்வளவு செல்வத்தைச் செலவழிப்பீர்கள்?’ மன்னர் சொன்னார்: ‘எனது அரசாங்கம் முழுவதையும் கூட அதற்காகச் செலவு செய்ய தயாராகிவிடுவேன்’. புன்னகைத்த அறிஞர், ‘எந்த அரசாங்கத்தின் மதிப்பு ஒரு குவளை நீரின் மதிப்பைக்கூட அடையவில்லையோ, அந்த அரசாங்கத்திற்காகவும், ஆட்சிக்காகவும் மனிதர்கள் தமது சகோதரர்களுடன் கூட மோதத் தயாராகி விடுகிறார்களே! அதில் ஏதேனும் அர்த்தமிருக்கிறதா?’ இதைக் கேட்டதும் மன்னர் அழ ஆரம்பித்துவிட்டார். மனிதர்களுக்கு தங்களது பலவீனங்களைப் பற்றிய நினைவுகளே வருவதில்லை. தங்களை அதிபலசாலியாகவே எண்ணிக் கொண்டிருக்கிறனர். மனிதனுடைய சாதனைகள் அத்தனையும் இறைவனுடைய ஆற்றலுக்குமுன் ஒரு அணுகூட இல்லை. மனிதன் அதை சாதித்தேன், இதை சாதித்தேன் என்று ஓயாமல் சொல்லிக் கொண்டிருக்கிறான். உதாரணத்திற்கு ஒரே ஒரு விஷயத்தை மட்டும் எடுத்துக்கொள்வோமே! தரையில் செல்லும் வாகனங்களைக் கண்டுபிடித்தோம், வானில் பறக்கும் விமானத்தைக் கண்டுபிடித்தோம் என்று பெருமைப்பட்டுக் கொள்கிறான். வாகங்கள் - அது சைக்கிளாக இருந்தாலும், காராக இருந்தாலும், பஸ்ஸாக இருந்தாலும், லாரியாக இருந்தாலும் சக்கரத்தின்; சுழற்சி மூலமாகவே ஓடுகிறது. விமானம் ஆகாயத்தில் பறந்தாலும், அதற்கும் டயர் உண்டு! டயர் நகராமல் விமானம் ஆகாயத்தில் எழும்பமுடியாது. ஆக எவ்வளவு செலவு செய்து வாகனத்தை உருவாக்கினாலும் அதற்கு டயர் தேவை. அதே சமயம் அந்த டயருக்குள் நிரப்பப்பட்டிருப்பதோ காற்று மட்டுமே! அந்த காற்று நிரப்பப்படவில்லயென்றால் அது துளிகூட அசையாது. ஆக, ஆயிரக்கணக்கில், லட்சக்கணக்கில், கோடிக்கணக்கில் செலவு செய்து வாகனத்தை உருவாக்கினாலும் காற்றில்லாமல் எவ்வித பயனுமில்லை. அதே சமயம் அந்த காற்றுக்கு ஏதேனும் விலையுண்டா? இறைவன் அதை இலவசமாக அல்லவா வழங்கியிருக்கிறான்! ஆக, விலையுயர்ந்த மனிதனின் கண்டுபிடிப்புகள் அனைத்துமே இறைவனின் ஆற்றலுக்குமுன் ஒன்றுமே இல்லை, இறையுதவியில்லாமல் மனிதனால் எதையும் சாதிக்க முடியாது, இறைவனின் படைப்பிலுள்ள எதையுமே மனிதன் சாதாரணமாக நினைத்துவிட முடியாது என்பதையும் நாம் விளங்கிக் கொள்ள வேண்டும். அப்படி விளங்கிக் கொள்ளும்போதுதான் இறைவன் தனது படைப்பினங்களுக்கு வழங்கியிருக்கும் மகத்தான அருட்கொடைகளைப் பற்றி எண்ணியெண்ணி வியந்து அவனுக்கு அதிகமதிகமாக நன்றி பாராட்டும் பண்பும் உயிரோட்டமுள்ள இறைவழிபாடும் நம்மில் உருவாகும். சிந்திப்போமா? நன்றி-நிடூர்.கம


text: ரொம்ப நாட்களாகவே ஏங்கிக் கொண்டிருந்த சினிமா தாகம் இங்கே யூகே வந்த பின் கொளுந்து விட்டு எரிந்தது தாங்கள் அறிந்ததே. போன வருடம் அக்டோபரில் அருமையான நாட் என்று நான் நம்பும் ஒரு மேட்டர் சிக்க அதை வைத்து ஒரு கதையை உருவாக்கி இதை டெலி பிலிமாக எடுக்கலாமே என்று யத்தம் கட்ட ஆரம்பித்தேன். இந்தப் பற்றி திரைவட்டாரத்தில் உள்ள நண்பர்களிடம் பகிர்ந்து கொள்ள அனைவரும் ஏன் டெலிபிலிம் எடுக்கறீங்க..ஒழுங்கா திரைப்படமாகவே எடுக்கலாமே என்று ஆலோசனை சொன்னார்கள். முழு நீள திரைப்படமா என்று கொஞ்சம் தயக்கம் இருக்க, சரி ஜூலையில் ஊருக்கு வரும் போது மேலும் சில திரை நண்பர்களை சந்தித்து ஒரு முடிவுக்கு வருவோம் என்று நினைத்து சில சந்திப்புகளை ப்ளான் செய்து வந்தேன்.இதற்கு நடுவில் ஒரு கார்ப்பரேட் வீடியோ ஒன்றும் நண்பரின் கம்பெனிக்காக தயாரிக்கும் பணியிலும் ஈடுபட நேர்ந்தது. சில ப்ரொடெக்க்ஷன் வேலைகள் செய்யுமளவிற்க்கு ஒரு மீடியா ப்ரொடெக்க்ஷன் கம்பெனி ஒன்றும் துவங்கி இருக்கிறேன். எல்லாவற்றிக்கும் மேலாக மும்பை ப்ரொடக்க்ஷன் தயாரிப்பில் இங்கே படமாகவிருக்கும் ஒரு சின்ன பட்ஜெட் பாலிவுட் திரைப்படத்திற்கு தற்போது எக்ஸிக்யூட்டிவ் ப்ரொடியூசராக பணியாற்றிக் கொண்டிருக்கிறேன். படத்தின் டைரக்டர் நேஷனல் ஜியோக்ரபி சேனலில் கேமிராமேனாக பணியாற்றியவர். ஹிந்தி மற்றும் ஆங்கிலத்தில் இந்தப் படம் உருவாக இருக்கிறது. இந்தப் படத்தின் ஷூட் ஜூனில் ப்ளான் செய்திருக்கிறோம். நிற்க. இந்தப் பாலிவுட் படத்தில் வேலை செய்யும் தைரியத்தில் தற்போது என்னுடைய படம் பற்றியும் மிகவும் யோசித்து வருகிறேன். என்னுடைய படம் தொடர்பாக சில ஆரம்ப கட்ட வேலைகளை நகர்த்த ஆரம்பித்திருக்கிறேன். ஒரு ஷேப்பிற்கு வந்தவுடன் மேலும் தகவல்களை பகிர்ந்து கொள்கிறேன். உங்கள் வாழ்த்தும் ஆதரவும் என்றும் போல் அன்பனுக்கு (...நாந்தேன் :)) வேண்டும். இன்னும் பட விஷயத்தில் பிள்ளையார் சுழியே முழுதாய் போடவில்லை என்று தெரியும். இருந்தாலும் உங்களுடன் பகிர்ந்து கொள்ளவேண்டும் என்று தோன்றியது வழமையான வார்த்தைகளில் பசப்பினால் சும்மா வருவாளா சுகுமாரின்னு வழமையாய் பின்னூட்டத்தில் பின்னிவிடுவீர்கள் என்பதால் அப்படியே நேரா மேட்டருக்கு வருகிறேன். இந்த விஷயத்திற்காகவும் மற்றும் என்னுடைய ப்ரொடெக்க்ஷன் கம்பனி தொடர்பான சில ப்ராஜெக்டுகளுக்காகவும் தொழில் ரீதியாகவும் சில டெக்னிகல் தொடர்புகள் தேவைப்படுகிறது. ஆரம்ப காலம் என்பதால் சம்பளம் பிரதானமாய் இல்லாமல் ஆர்வமும் passionனும் உள்ள சில நபர்கள் உள்ள டீம் அமைந்தால் நன்றாக இருக்கும் என்று விரும்புகிறேன். வரும் ப்ராஜெக்டுகளுக்கு ஒரு டீமாக வேலை செய்யும் விதமாக இதை செயல் படுத்த நினைக்கிறேன். போட்டோஷாப், போஸ்டர் மற்றும் க்ரியேட்டிவ் டிசைன், சி.ஜி, அனிமேஷன் ஆகிய துறைகளில் நீங்களோ உங்களுக்குத் தெரிந்தவர்களோ இருந்து வாய்ப்புக்காக காத்திருப்பவராய் இருந்தால் எனக்குப் பின்னூட்டத்திலோ இல்லை rengasub at hotmail dot co dot uk - ஈமெயிலிலோ தொடர்பு கொள்ளவும். ப்ரீலேன்சர்களும் பார்ட் டைமாக இதை செயல்படுத்த நினைப்போரும் தொடர்பு கொள்ளலாம். - இப்படிக்கு உங்கள் அன்பை என்றும் நாடும் அன்பன் (யெம்மா... இதுக்கு மேல குனிய முடியல தலை தரையில தட்டுது :))


ஐபிஎல்: வெளியேறிய கோலி அணி! - தினசரி 12/10/2021 8:50 AM கொல்கத்தா அணி டெல்லி அணியோடு மீண்டும் ஒரு எலிமினேட்டர் போட்டியில் விளையாடும் வாய்ப்பைப் பெற்றது. இன்று ஷார்ஜாவில் நடைபெற்ற எலிமினேட்டர் ஐபிஎல் கிரிக்கெட் மேட்சில் பெங்களூரு அணியும் கொல்கத்தா அணியும் விளையாடின. பூவா தலையா வென்ற பெங்களூரு அணி முதலில் மட்டையாட முடிவு செய்தது. அந்த அணியின் தொடக்க ஆட்டக்காரர்கள் தேவதத் படிக்கல், கோலி இருவரும் நன்றாக ஆடினார்கள். ஆனால் படிக்கல் ஆறாவது ஓவரிலும், அடுத்து வந்த பரத் பத்தாவது ஓவரிலும், பத்தாவது ஓவரிலும் கோலி பதிமூன்றாவது ஓவரிலும் அவுட் ஆனார்கள். அதன்பிறகு வந்த வீரர்கள் சரியாக விளையாடவில்லை. எனவே பெங்களூரு அணி 20 ஓவர் முடிவில்7விக்கெட் இழப்பிற்கு நூற்றி முப்பத்தி எட்டு ரன் எடுத்தது. அடுத்து விளையாட வந்த கொல்கத்தா அணி மிகச் சிறப்பாக விளையாடியது. அந்த அணியின் தொடக்க வீரர்களான கில், வெங்கடேஷ் இருவரும் தலா இருபத்தி ஒன்பது இருபத்தி ஆறு ரன்கள் எடுத்தனர். அவர்களுக்குப் பின்னர் வீரர்கள் அடுத்தடுத்து அவுட்டாகி வந்தனர். பதினோராவது ஓவர் முடிவில் வெங்கடேச ஐயர் அவுட்டானார். அப்போது விளையாட வந்த சுனில் நரேன் வரிசையாக மூன்று சிக்ஸர்கள் அடித்து கொல்கத்தா அணியின் டென்ஷனை குறைத்தார். அதற்குப் பிறகு திடீரென 18வது ஓவர் ஓவரில் நரேன் கார்த்திக் இருவரும் அவுட் ஆகினர். ஆனால் அதன்பிறகு விளையாட வந்த ஷாகிப் மற்றும் மோர்கன் இருவரும் நிதானமாக ஆடி கொல்கத்தா அணியை வெற்றிபெற வைத்தனர். இதனால் கொல்கத்தா அணி டெல்லி அணியோடு மீண்டும் ஒரு எலிமினேட்டர் போட்டியில் விளையாடும் வாய்ப்பைப் பெற்றது. பெங்களூரு அணி தோல்வியடைந்து போட்டியை விட்டு வெளியேறியது.


text: எட்டு பேர் குழு எனப் பொருள் தரும் ஜி8 (G8 - Group of Eight) என்பது உலகில் அதிக ஆலைத் தொழில் முன்னேற்றம் அடைந்த குடியரசு நாடுகளின் கூட்டமைப்பைக் குறிக்கும். ஃபிரான்ஸ், இத்தாலி, ஜெர்மனி, ஜப்பான், ஐக்கிய அமெரிக்க மாநிலங்கள், ஐக்கிய இராச்சியம், (1975 வரை ஜி6), கனடா (1976 வரை ஜி7) மற்றும் ரஷ்யா ( எல்லா நடப்புகளிலும் பங்கு கொள்வதில்லை ) ஆகியவை இந்தக் குழுவில் உள்ள நாடுகளாகும். ஆண்டு தோறும் இந்த நாடுகளின் தலைவர்கள் மற்றும் அனைத்துலக அதிகாரிகள் பங்கு கொள்ளும் பொருளாதார மற்றும் அரசியல் உச்சி மாநாடுகள் ஜி8-இன் நடவடிக்கைகளில் முக்கியத்துவம் வாய்ந்தவை ஆகும். இதனையும் காண்க ஜி-20 ஜி-7 ஜி4 நாடுகள் ஜி8 ஜி8+5 பன்னாட்டு அமைப்புகள்


அலசல் « எழுதுவது கார்த்திக் Category Archives: அலசல் தமிழர்கள் அமெரிக்க கண்டத்தின் பூர்விக மனிதர்களா ? இப்படி நீங்கள் நினைத்து இருப்பீர்களா ? தெரியவில்லை. எத்தனை முறை அனகோண்டா படம் பார்திர்ப்பீங்க ? அப்போது இப்படி ஒரு கேள்வி வந்தது உண்டா ? என்னடா தமிழனக்கும் அனகொண்டவுக்கும் தொடர்பு ? தமிழ் வார்த்தைதான் அனகோண்டா! அப்புறம் ரைஸ் தமிழ் வார்த்தை அதாவது அரிசி. ரி சி தான் ரி (ri) சி (ce) than ரைஸ். அரிசியில் ‘அ’ மௌன எழுத்து. சரி! இப்போது கேள்விக்கு வருவோம். தமிழில் பெயர் எப்படி ஒரு தென் அமெரிக்க பாம்புக்கு வந்தது. தமிழர்கள் தென் அமெரிக்காவில் எப்போது இருந்தனர் – அதுவும் தென் அமெரிக்கர்களை பயமுறுத்திய பாம்புக்கு தமிழில் பெயர் வைக்கும் அளவுக்கு. நியூ சிலாந்து நாட்டிலும் தமிழர்கள் முதல் குடியேறிய இனம் என்று சிலர் சொல்கிறார்கள். அதன் உண்மை நிலவரம் எனக்கு தெரியாது. ராஜஸ்தான் என்கிற மாநிலத்தின் பெயர் கூட தமிழ் என்று நினைக்குறேன். ராஜ என்கிற வார்த்தை அரச – ரச – ரஜ – ராஜ என்பதாகும். தளம் – ஸ்தலம் – ஸ்தல் – ஸ்தான் என்று வந்திருக்கலாம். தமிழ் போல பல மொழிகள் இருந்திருக்கும். அதுவே இதற்கு காரனாமாகிருக்கலாம். 4 பின்னூட்டங்கள் Posted in அலசல் இந்திய இறையாண்மை: உச்சநீதமன்றம் கேள்வி இந்திய சட்ட ஆணையம் தந்துள்ள அறிக்கை சில கேள்விகளை எழுப்பி உள்ளது. இந்திய உச்சநீதிமன்றத்தை ஐந்தாக பிரிக்கவும். ஒன்றை எப்பவும் தொல்லை கொடுக்கும் அரசியல் பிரச்சனைகளுக்கு நேந்து விட்டு விடலாம். திசைக்கு ஒன்றாய் – நாலு உச்சநீதிமன்றங்கள் மக்கள் சேவைகள் செய்யலாம். இதை பார்த்த இந்திய அரசின் அட்டர்னி ஜெனரல் – படாது படாது – இது இந்திய இறையாண்மைக்கு எதிரானது என்று சொல்லி உள்ளார். இதை ஏற்கனவே உச்ச நீதிமன்றம் ஏற்றுக்கொண்டு உள்ள நிலையில் – இந்திய அட்டர்னி ஜெனரல் அவர்களின் கருத்து உச்சநீதிமன்ற தலைமை நீதிபதி அவர்களின் கருத்தை இந்திய இறையாண்மைக்கு எதிராக பார்க்கிறது. ஒருவேளை கைது செய்யலாம் நீதிபதியை ? சரி இறையாண்மை என்றால் என்ன ? 2 பின்னூட்டங்கள் Posted in அலசல் 1 பின்னூட்டம் Posted in அலசல்


சிவத்தமிழோன்: திருநீறு அணியும் இலக்கணம் Home ஆறுமுகநாவலர் திருநீறு அணியும் இலக்கணம் 6 comments: on "திருநீறு அணியும் இலக்கணம்" படித்தவுடன் புரிந்தது திருநீரின் அருமை. மேலும் பல இடுகைகள் இடுங்கள்.தொடரந்து படிக்க காத்திருக்கிறேன். நன்றி தங்களின் பின்னூட்டத்திற்கு. சிவனருள் எழுதத் தூண்டவும் எழுதச் சூழல் ஊட்டவும் துணை நிற்கட்டும். என்றிர்கள், இன்னுமொரு கட்டுரையில் கோயிலில் ஆசாரியர்களை விழுந்து வணங்க கூடாது என்று படித்தேன். கோயிலில் ஆசாரியார் திருநீறு தரும் போது விழுந்து வணங்கி பெறுவதா அல்லது அது தவறானதா? திருக்கோயிலில் இறைவனைத் தவிர பிறரை வணங்குதல்,துதிசெய்தல்,முகஸ்துதி பாடல் தவறு. அந்தணரின் காலில் வீழ்ந்து வணங்குதல் கூட தவறே ஆகும்.எக்காரணம் கொண்டும் இறைவனைத் தவிர ஏனையோரை வீழ்ந்து வணங்குதல் கூடாது. அது அந்தணருக்கும் பாவத்தை ஊட்டும் செயலாகும். "நான்"என்னும் அகந்தையை அறிந்தோ அறியாதோ அவருள் ஊட்டிவிடும் பாவத்தை செய்தவராவோம். திருநீறை வாங்கும்போது இறைவனை வீழ்ந்து வணங்கி கும்பிட்டு வாங்குதல் வேண்டும்.ஆலயம் தவிர்ந்த ஏனைய ஆதீனங்கள் போன்றவற்றில் ஆதீன முதல்வரை வீழ்ந்து வணங்கி வாங்க வேண்டியது முறை. அங்கு அவர் சிவவடிவமே! அந்தணர் சிவயோகிகள் சிவனடியார்களையும் ஆலயம் தவிர்ந்த ஏனைய சூழலில் வீழ்ந்து வணங்கி பெற்றுக் கொள்வது அழகாகும். திருநீறை பயபக்தியுடன் அணிவதே முதன்மையானது. ஆறுமுகநாவலரின் திருநீற்று இயலில் திருக்கோயில் தவிர்ந்த ஏனைய இடங்களில் பொதுவாக திருநீறை சிவனடியாரோ அல்லது குருவோ அல்லது சைவாச்சாரியார்களோ தரும்போது( சமய வைபவங்கள், ஆதீன நிகழ்வுகள், வீட்டு சமய வைபவங்கள் போன்ற சந்தர்பங்களில்) எப்படிப் பெற்றுக் கொள்ளவேண்டும் என்பதையே சுட்டுகின்றது. ஆறுமுகநாவலர் வேதங்கள்,சிவாகமங்கள்,சைவ சித்தாந்த சாத்திரங்கள்,திருமுறைகள் என யாவும் கற்றுணர்ந்த சீரிய சிவனடியார். நாயன்மார் வரிசையில் வைத்துப் போற்றத்தக்க பேறு பெற்றவர். சைவ ஆகமங்களின் விதிப்படி சிவாலயங்களில் இறைவனைத் தவிர வேறு யார் காலிலும் விழுந்து வணங்குதலோ அல்லது யாரேனுக்கும் துதிபாடுவதோ தவறு எனப்பட்டிருக்கையில், நாவலர் பெருமான் சைவ வினாவிடையில் "ஆலயம் தவிர்ந்த ஏனைய இடங்களில்" திருநீறு பெற்றுக் கொள்ளும்போது எங்கனம் பெறவேண்டும் என்பதையே சுட்டுகின்றது என்பதை உய்த்துணரலாம். ஆர்வமான தங்கள் கேள்விக்கு நன்றி. மேன்மைகொண்ட எமது சைவநெறியை நெறிபிறழாது ஒழுகி மேன்மை பெறுவோமாக. திருநீறு பற்றிய அழகான தெளிவாக புரிகிறது.வாழ்த்துக்கள். உங்களுக்கு சிவனருள் உண்டாகட்டும்.வாழ்த்துக்கள் உங்கள் திருநீறு பற்றிய இடுகை பயனுள்ளதாக இருந்தது. உங்களுக்கு சிவனருள் கிட்டட்டும்


"https://ta.wiktionary.org/w/index.php?title=arval&oldid=1529907" இருந்து மீள்விக்கப்பட்டது


கண்டறி முறை கண்டறி முறை (Heuristic) என்பது ஆசிரியர் துணை இல்லாமல் செய்தறிதல் மூலம் அறிவியல் கருத்துகளை மாணவர்கள் தெரிந்து கொள்வது ஆகும்.. லண்டனில் உள்ள சிட்டி கில்ட்ஸ் நிறுவனத்தில் பணியாற்றிய வேதியியல் பேராசிரியர் எச். இ. ஆம்ஸ்ட்ராங் என்பவரால் கண்டறியப்பட்டது.'Heuristic' என்ற வார்த்தை கிரேக்க மொழியிலிருந்து பெற்றது இதற்குப் பொருள் 'கண்டறிவது'(To discover), இம்முறையில் மாணவர்கள் அறிவியல் நிகழ்வுகளை தாங்களாகவே கண்டறிய வாய்ப்பு அளிக்கப்படுகிறது. ஆம்ஸ்ட்ராங் கருத்துப்படி 'அறிவியல் உண்மைகளையும், தத்துவங்களையும் முன் கூட்டியே அறிவிக்காமல், ஆராய்ச்சியாளர்களின் நிலையில் மாணவர்களை வைத்து அறிவியல் உண்மைகளை கண்டுபிடிக்க, அவர்களை சொந்த முயற்சிகளை மேற்கொள்ளச் செய்து உண்மைகளை கண்டறியச்செய்வதுவே' கண்டறி முறையாகும்.[1] நோக்கங்கள்[தொகு] இம்முறையின் மூலம் மாணவன் - அறிவியல் யுத்தியைப் பயன்படுத்தி பிரச்சினைகளுக்கு தீர்வு காண்பான். - சோதனைக் கருவிகளைச் சேகரிப்பான். - சோதனைகளை நிகழ்த்திக் காட்டுவான். - சோதனை முடிவுகளை எடுத்துரைப்பான். - புதிய கருத்துகளை கண்டறியும் அறிவைப் பெறுவான். - சுயமாக சிந்திப்பான். - தகவல்களை சேகரித்து அவற்றிலிருந்து உண்மைகளை கண்டறிவான்.[2][3] படிநிலைகள்[தொகு] 1. திட்டமிடுதல் (Planning) அ.நோக்கங்களை உருவாக்குதல். ஆ.பிரச்சனைகளை கண்டறிதல். இ. பிரச்சனைக்கு ஓரளவிற்கு சரியானத்தீர்வை கண்டறிதல். 2. நிகழ்த்துதல் (Execution) அ. சரியான முடிவைக் காண புலனறிதல், கண்டறி 473 தல், உற்றுநோக்கல். ஆ. உற்றுநோக்கியதை பதிவு செய்தல். 3. முடிவுக்கு வருதல் (Conclusion) அ. பொதுமை கருத்தை உருவாக்கி முடிவுக்கு வருதல். ஆ. பிரச்சனைக்கு சரியான தீர்வை கண்டறிதல். நன்மைகள்[தொகு] இம்முறையில் உண்மைகளை அறிந்து கொள்ள மாணவ 3FC0 ர்களிடையே அறிவியல் மனப்பான்மையும், திறனாய்வு செய்யும் முறையும் வலியுறுத்தப்படுகின்றன. மாணவர்கள் தங்கள் உழைப்பிலேயே நம்பிக்கை வைத்து, தன்னம்பிக்கை பெறுகின்றனர். இம்முறையில் பெற்ற அனுபவம் நேரிடையாக அமைவதால், இம்முறையை பின்பற்றி அறிந்த உண்மைகள் நிலைபெற்று உள்ளன. உற்றுநோக்கி அறியும் பண்பு, செய்திகளைச் சேகரிக்கும் பழக்கம், விடாமுயற்சி முதலிய நற்பண்புகள் வளருகின்றன. குறைபாடுகள்[தொகு] இம்முறையில் மாணவர்கள் தாங்களாகவே அறிவியல் அறிஞரின் நிலையில் இருந்து கண்டு பிடிக்க வேண்டும் என்று நினைப்பது நடக்காத செயல் ஆகும். அந்நிலையை அடைவதற்கு போதிய மன வளர்ச்சியும், மனப்பக்குவமும் இல்லை. - 'கண்டுபிடிப்பு' என்ற சொல்லுக்கே சில நேரங்களில் இழுக்கு ஏற்படலாம், சாதாரண உண்மைகள் கூட மாபெரும் கண்டுபிடிப்பு என்ற நிலை ஏற்படும். - எல்லாச் செய்திகளையும் கண்டுபிடித்தே அறிய வேண்டுமானால், செய்திகளை அறிய காலதாமதம் ஏற்படும். - இம்முறை வெற்றியடைய ஆராய்ச்சி மனப்பான்மையுள்ள ஆசிரியரும், நுண்ணறிவு மிக அதிகமாகப் படைத்த மாணவர்களுமே தேவைப்படுவர். - இம்முறையில் பயிற்சி அளிக்க வேண்டுமாயின், மிகக்குறைந்த மாணவர்களைக் கொண்டு வகுப்புகள் செயல்பட வேண்டும். - ஒவ்வொரு செய்தியை அறியவும் சோதனை செய்தல் வேண்டும் என வலியுறுத்தப்படுவதால், ஆய்வகம் இல்லாமல் அறிவியல் அறிவு வளராது என்ற கருத்தும், ஆய்வுக்கூடமே அறிவியல் வளர்ச்சிக்கு அடிப்படை என்ற தவறான கருத்தும் ஏற்பட்டுவிடும்.[4] மேற்கோள்கள்[தொகு] - ↑ Myers, David G., (2010). Social psychology (Tenth ). New York, NY. பன்னாட்டுத் தரப்புத்தக எண்:9780073370668. இணையக் கணினி நூலக மையம்:667213323. https://www.worldcat.org/oclc/667213323. - ↑ Pearl, Judea (1983). Heuristics: Intelligent Search Strategies for Computer Problem Solving. New York, Addison-Wesley, p. vii. ISBN 978-0-201-05594-8 - ↑ Emiliano, Ippoliti (2015). Heuristic Reasoning: Studies in Applied Philosophy, Epistemology and Rational Ethics. Switzerland: Springer International Publishing. பக். 1–2. பன்னாட்டுத் தரப்புத்தக எண்:978-3-319-09159-4. https://drive.google.com/file/d/0B_q6VhhkczIYcC1nWEV2ejZfOGs/view?usp=sharing. - ↑ http://www.studylecturenotes.com/curriculum-instructions/heuristic-method-of-teaching-meaning-advantages-disadvantages


3 வினாடிகள் ஸ்தம்பி த்து விடுகிறது.


நன்றி ஜலீலா.


மேலும் 14 பேருக்கு கொரோனா! - CapitalNews.lk மேலும் 14 பேருக்கு கொரோனா! நாட்டில் மேலும் 14 பேருக்கு கொரோனா தொற்று ஏற்பட்டுள்ளமை உறுதி செய்யப்பட்டுள்ளது. கொரோனா வைரஸால் பாதிக்கப்பட்டோரின் எண்ணிக்கை 499 அகா அதிகரித்தது. Previous articleயாழ்ப்பாணத்தில் துவிச்சக்கர வண்டியில் பயணித்த முதியவர் ஒருவர் வீதியில் சரிந்து வீழ்ந்து உயிரிழந்துள்ளார்! Next articleமேலும் 20 பேருக்கு கொரோனா தொற்று உறுதி!


source: CulturaX

text: உதயநிதி ஸ்டாலின்: நான் சாக்லேட் பாயா?.. அப்போ நீங்க பிளேபாய்.. ஜெயகுமாருக்கு உதயநிதி பதிலடி.. என்னதான் நடந்துச்சு? | Udhayanidhi Stalin says Jayakumar as Playboy for his Chocolate boy remark - Tamil Oneindia | Updated: Monday, August 10, 2020, 16:49 [IST] சென்னை: திமுக இளைஞரணி செயலாளர் உதயநிதியை அதிமுக அமைச்சர் ஜெயக்குமார் சாக்லேட் பாய் என்று சொல்வதும், ஜெயக்குமாரை பிளே பாய் என்று உதயநிதி சொல்வதும் இணையத்தில் பெரிய அளவில் வைரலாகி உள்ளது. திமுக இளைஞரணி செயலாளர் உதயநிதிக்கும், அதிமுக அமைச்சர் ஜெயக்குமாருக்கும் கடந்த சில நாட்களே கருத்து மோதல் நிலவி வருகிறது. உதயநிதி குறித்து ஜெயக்குமார் ஏதாவது சொல்வதும், அதற்கு மீம் டெம்ப்லேட் போலவே உதயநிதி ஏதாவது அதிரடி பதிலடி கொடுப்பதும் இணையத்தில் வைரலாகி வருகிறது. அதிலும் உதயநிதி பெரும்பாலும் பேட்டி கொடுக்காதவர். இதனால் டிவிட்டரிலேயே ஜெயக்குமாருக்கு அடிக்கடி உதயநிதி பதிலடி கொடுத்து வருகிறார். இந்த நிலையில்தான் உதயநிதியை கிண்டல் செய்யும் விதமாக ஜெயக்குமார் அந்த கருத்தை கூறினார். அதில், திமுக எம்எல்ஏ கு.க.செல்வம், பாஜக பக்கம் சென்றுவிட்டார். திமுக அவரை ஏமாற்றிவிட்டது. அவருக்கு வேண்டிய பதவிகளை கொடுக்காமல் அவரை ஏமாற்றிவிட்டனர். உதயநிதி ஸ்டாலினால் செல்வம் ஏமாந்துவிட்டார். உதயநிதி ஸ்டாலின் செல்வத்திற்கு சாக்லேட் கொடுத்து அவரை ஏமாற்றிவிட்டார். இப்படி சாக்லேட் கொடுப்பது எப்படி என்று உதயநிதிக்குதான் தெரியும். ஏனென்றால் உதயநிதி ஒரு சாக்லேட் பாய், என்று ஜெயக்குமார் குறிப்பிட்டு இருந்தார். உதயநிதி குறித்து ஜெயக்குமார் இப்படி சொன்னது பெரிய விவாதம் ஆனது. இதற்கு உதயநிதி நேற்று பதிலடி கொடுத்தார். நேற்று செய்தியாளர்களை சந்தித்த உதயநிதி தனது பேட்டியில், என்னை ஜெயக்குமார் சாக்லேட் பாய் என்று கூறியுள்ளார். அது ஒன்றும் கெட்ட வார்த்தை கிடையாது. அது ஒரு பாராட்டுதான். அதை நான் பாராட்டாக எடுத்துக் கொள்கிறேன். என்னை சாக்லேட் பாய் என்று கூறிய ஜெயக்குமார் ஒரு பிளே பாய், என்று உதயநிதி தனது பேட்டியை முடித்தார். உதயநிதி இப்படி கூறியதும் அருகில் இருந்த எம்பி தயாநிதி மாறன் உட்பட எல்லோரும் குலுங்கி குலுங்கி சிரித்தனர். இதற்கு ஜெயக்குமார் இப்போது இன்னொரு காமெடியான பதிலடியுடன் வருவார் என்று எதிர்பார்க்கப்படுகிறது. பொதுவாக பேஸ்புக்கில்தான் ''டேக் தட் பிளே'' என்று மீம்கள் போடப்படும் . தற்போது அரசியலிலேயே இது போல விமர்சனங்கள் வைக்கப்பட்டு வருகிறது .


text: அடிப்பந்தாட்டம் (Baseball) என்பது துடுப்பு மற்றும் பந்தைப் பயன்படுத்தி விளையாடப்படும் குழு விளையாட்டு. விளையாடும் ஒவ்வொரு அணியிலும் 09 வீரர்கள் இருப்பர். வட அமெரிக்காவில் பத்தொன்பதாம் நூற்றாண்டின் மத்தியில் அடிப்பந்தாட்ட விளையாட்டு உருவானது. ஐக்கிய அமெரிக்காவின் (USA) தேசிய விளையாட்டான இது ஹாலிவுட் படங்களினாலும், தொலைக்காட்சியினாலும் மற்றவர்களுக்கு சற்றேனும் அறிமுகமானதாக இருக்கிறது. ஆடுகளம் பந்துவீச்சு மற்றும் துடுப்பாடும் இடம் அகப்புலம் என்பர். அது சற்று கூர் உருளை (கூம்பு) வடிவிலிருக்கும். பந்துவீசும் இடம், வீச்சுத் தட்டு என்பர். இதன் குறுக்களவு சுமார் 18' இருக்கும். இந்த வீச்சுத்தட்டை மையப்பகுதியாக கொண்டு, வைர வடிவிலான சதுரம் அமைந்திருக்கும். இந்த சதுரங்கத்தின் ஒரு மூலையில் துடுப்பாடப்படும், இதனை வீட்டுத் தட்டு என்பர். வீட்டுத் தட்டுக்கும், வீச்சுத் தட்டுக்கும் இடையே உள்ள சுமார் 60' தூரமிருக்கும். மற்ற மூலைகளை, வீட்டுத் தட்டிலிருந்து இடஞ்சுழி முறையே 1ம் அடித்தளம், 2ம் அடித்தளம் மற்றும் 3ம் அடித்தளம் என்பார்கள். வீட்டுத் தட்டின் இருபுரத்திலும் இடக்கை மற்றும் வலக்கை துடுப்பாளர்கள் நிற்பதற்கான செவ்வகங்கள் இருக்கும். வீட்டு தட்டிற்குப் பின் கேட்சர் சதுரம் அமைந்திருக்கும். வீட்டுத் தட்டிலிருந்து விரிந்து செல்லும் முக்கோணத்தின் இருபக்க கோடுகளை பிழைக் கோடுகள் என்பனர். அகப்புலத்திற்கு அப்பார்பட்டு, பிழை கோடுகளுக்குள்ளே இருக்கும் ஆடுகளத்தை புறப்புலம் என்பர். வீட்டுத் தட்டிலிருந்து புறப்புலத்தின் எல்லை, சுமார் 290' முதல் 400' வரை இருக்கும். எல்லாப் போட்டிகளும், ஏதாவது ஒரு அணியின் சொந்த ஊரிலிருக்கும் ஆடுகளத்தில் நடக்கும். புறப்புலத்தின் பரிமாணங்கள் நிலையானதாய் இல்லாததால், எல்லா ஆடுகளங்களும் தனித்தன்மை வாய்ந்ததாக திகழும். விதிமுறைகள் ஒரு போட்டியில் இரு அணிகள் பங்குப்பெறும். ஒவ்வொரு அணியிலும் 9 வீரர்கள் அந்தப் போட்டியில் விளையாடுவார்கள். ஒரு போட்டியில் 9 ஆட்டங்கள் நடைபெறும், ஒரு ஆட்டத்திற்கு இரு அணிகளும் மாறி மாறி, மட்டையாடல் மற்றும் பந்துவீச்சில் ஈடுப்படும். சொந்த ஊரில் விளையாடும் அணி பெரும்பாலும் முதலில் பந்துவீச்சில் ஈடுப்படும்.இரு அணியின் மேலாளர்களும், இந்த போட்டியில் விளையாடும் தங்கள் அணியின் வீரர்களின் பட்டியிலை எதிர் அணியிடமும் நடுவர்களிடமும் தர வேண்டும். இந்தப் பட்டியலில் மாற்று வீரர்களின் பெயர்களையும் சேர்த்துக் கொள்ள வேண்டும். மட்டையாடுதல் போட்டியின் ஆரம்பத்தில், மட்டையாடும் அணியிலிருந்து ஒரு வீரர் முதலில் ஆடுவார். பின்னர் வரும் ஆட்டங்களில், முந்தைய ஆட்டத்தில் எவர் கடைசியாக வெளியேற்றப்படுகிறாரோ, வரிசையில் அவருக்கு அடுத்து உள்ள வீரர் புதிய ஆட்டத்தில் மட்டையாட தொடங்குவார். உதாரணதிற்கு, முதல் ஆட்டத்தில் 4ம் வீரர் வெளியேறும் போது அந்த அணியின் மூன்று வீரர்களும் வெளியேறி விட்டால், அடுத்த ஆட்டத்தில் 5ம் வீரர் ஆரம்பிப்பார். எல்லா மட்டையாடும் வீரர்களும் மட்டையாடும் செவ்வகத்தில் நின்றுதான் ஆட வேண்டும். மட்டை கொண்டு அடிக்கும் போது, வீட்டுத் தட்டின் மேலையும் அடிக்கலாம், அதற்கும் பின்னரும் அடிக்கலாம். ஒவ்வொரு மட்டையாடும் வீரருக்கும், பந்தை அடிப்பதற்கு மூன்று நியாயமான வாய்ப்புகள் தரப்படும். மூன்று வாய்ப்புகளில் அடிக்க இயலவில்லை என்றால் அவர் வெளியேற்றப்படுவார். ஒரு வேளை, பந்தை அடித்து விட்டால், அவர் கட்டாயமாக 1ம் அடித்தளத்தை நோக்கி ஓட வேண்டும். பந்தை அடுத்த அடித்தளத்திலுள்ள வீரரிடம் வீசும்முன் அந்த அடித்தளத்திலுள்ள தட்டை தொட்டு விட வேண்டும். ஒரு ஆட்டம் முடிவதற்குள் எல்லா அடித்தளங்களையும் ஓடிவிட்டு 'வீட்டுத் தட்டை' மீண்டும் வந்தடைந்தால், ஒரு 'ஓட்டமாக' கணக்கெடுத்துக்கப்படும். பந்துவீச்சு வீச்சாளர், பந்துவீச தயாரானவுடன் ஆட்டம் தொடங்கும். அணியில் ஒருவர் பந்தை வீசுவார், அவரை வீச்சாளர் என்பர், வீச்சாளர் தட்டிலிருந்து மட்டுமே பந்தை வீச முடியும். வீச்சாளால் ஸ்டிரைக் ஜோன்க்குள்ளே மட்டுமே பந்துகளை வீச முடியும். இல்லையென்றால் அதை கணக்கில் எடுத்துக் கொள்ள முடியாது. மற்றொருவர் வீசும் பந்தைப் பிடிப்பார். இவரை கேட்சர் என்பர். இவர் 'கேட்சர் சதுர'த்தில் உட்கார்ந்திருப்பார். இவர் பந்தை பிடிக்க தவறினால், துடுப்பாளர் அடுத்த அடித்தளத்திற்கு ஓடுவார். மற்ற வீரர்கள் பந்தை அடித்தப்பின் அதை பிடிப்பதற்காக ஆடுகளத்தில் தயாராக இருப்பர். மூன்று வீரர்கள் அடித்தளத்தின் அருகிலும், மற்ற வீரர்கள் 'புறப்புலத்திலும் இருப்பர். பிடித்த பந்தை ஏதாவது ஒரு அடித்தளத்திற்கு வீச வேண்டும். இந்த வீரர்கள், மட்டையில் பட்ட பந்து தரையை தொடும் முன் பிடித்தால், பந்தை அடித்த, எதிரணி வீரரை வெளியேற்றலாம். ஓட்டம் எடுக்கும் விதிமுறைகள் ஒரு வீரர் எல்லா அடித்தட்டுகளையும் தாண்டிய பின்னர், வீட்டுத் தட்டிற்கு மறுபடியும் வந்து சேர்ந்தால் மட்டுமே, ஒரு ஓட்டமாக கணக்கெடுக்கப்படும் வீச்சாளர் வீசும் பந்தை அடித்து விட்டு, ஒன்று அல்லது அதற்கு மேல் அடித்தட்டுகளை நொக்கி ஓடலாம். அவ்வாறு ஓடும் போது, அடித்தள தட்டைத் தொட வேண்டும். இவர்களை ஓட்டக்காரர்கள் என்பர். வீச்சாளர் 'ஸ்டிரைக் ஜோன்' அல்லாமல் மற்ற பகுதியில் நான்கு முறை ஒரே வீரருக்கு வீசினால், அந்த வீரர் இலவசமாக அடுத்த அடித்தளத்திற்கு செல்லலாம். கேட்சர் பந்தை பிடிக்க தவறும் தருணத்தில், மட்டையாடுபவர் மற்றும் ஓட்டக்காரர்கள் ஓடலாம். எத்தனை அடித்தட்டுகளுக்கு வேண்டுமானாலும் ஓடலாம், அது அந்த வீரரின் திறமையைப் பொருத்தது. தங்கள் அணியின் வீரர் மட்டையாடும் போது, மற்ற அடித்தளங்களில் இருக்கும் ஓட்டக்காரர்கள், எப்போது வேண்டுமானாலும் (பந்தை அடித்தாலும், அடிக்கவில்லை என்றாலும்) ஓடலாம். இவ்வாறு அடுத்த அடித்தளத்தை வெற்றிகரமாக சென்றடைந்தால், அதனை 'திருடப்பட்ட அடித்தளம்' என்பர். வீச்சாளர் வீசிய பந்தை அடித்தப் பின், பந்து புறப்புல எல்லையை தாண்டி, தரையில் படாமல் சென்றால், அடித்த வீரர் ஒரு முழு ஓட்டத்தை ஓடலாம். இதனை வீட்டுக்கு ஓட்டம் என்பர். இந்த தருணத்தில் மற்ற அடித்தளங்களில் ஓட்டக்காரர்கள் இருந்தால் அவர்களும் முழு ஓட்டம் ஓடலாம். எல்லா அடித்தளங்களிலும் ஓட்டக்காரர்கள் இருக்கும் தருணத்தில் இவ்வாறு 'வீட்டுக்கு ஓட்டம்' அடித்தால் அதனை, கிராண்ட் சிலாம் என்பர். அப்போது மட்டையாடும் அணிக்கு 4 ஓட்டங்கள் கிடைக்கும் வெளியேற்ற விதிமுறைகள் ஒரு அணி பந்துவீசும் போது எதிரணியின் மூன்று வீரர்களை வெளியேற்றினால், அந்த ஆட்டத்தின் ஒரு பாதி முடிவடையும் பிட்சர் வீசிய பந்துகள், 'ஸ்டிரைக் ஜோனி'ல் மூன்று முறை தாண்டிச் சென்று 'கேட்சர்' பிடித்தால், அதை எதிர்கொண்ட வீரர் வெளியேற்றப்படுவார். அவ்வாறு மூன்றாம் முறை வீசப்பட்ட பந்து மட்டையில் பட்டு பிழைக் கோடுகளுக்கு அப்பால் சென்றால், மட்டையாடுபவர் வெளியேற்றப்படுவார். பந்தை மட்டையால் இருமுறை அடித்தால், மட்டையாடுபவர் வெளியேற்றப்படுவார் வீச்சாளர் வீசிய பந்தை அடிக்கும் போது, மட்டையிலிருந்து எழும்பி தரையில் படுமுன், எதிரணி வீரர்கள் பந்தை பிடித்தால், மட்டையாடுபவர் வெளியேற்றப்படுவார். ஓட்டக்காரர்கள், எப்போது வேண்டுமானாலும் அடுத்த அடித்தளத்தை நோக்கி ஓடலாம். அப்போது பிட்சர், அடித்தளத்தை நோக்கி பந்தை வீசி, அதை வேறொரு வீரர் பிடிக்கும் தருணத்தில், ஓட்டக்காரர் அடித்தளத்தின் தட்டை தொடவில்லை என்றால் அவர் வெளியேற்றப்படுவார். இவ்வாறு பந்தை பிடிக்கும் வீரர் தட்டை காலால் தொட்டிருக்க வேண்டும். இவ்வாறு கேட்சரும் பிடித்த பந்தை, அடித்தளத்தில் இருக்கும் வீரரிடம் வீசலாம். ஓட்டக்காரர்கள் ஓடும் போது, எதிரணி வீரர் பந்தை கையில் வைத்துக் கொண்டு அவரை தொட்டால், அப்பொழுதும் அவர் வெளியேற்றப்படுவார். ஒரே பந்துவீச்சில் எத்தனை வீரர்களை வேண்டுமென்றாலும் வெளியேற்றலாம். ஒரே சமயத்தில், இருவரை வெளியேற்றினால், அதனை 'இரட்டை ஆட்டம்' என்பர். குறிக்கோள் மட்டையாடும் அணி அதிக ஓட்டங்களை எடுக்க முற்படுவர். பந்துவீசும் அணி அதை தடுக்க முற்படுவர். இரு அணிகளுக்கும் 9 வாய்ப்புகள், மட்டையாடுவதிலும் பந்துவீச்சிலும் தரப்படும். இந்த விளையாட்டின் குறிக்கோள், 9 ஆட்டங்களின் முடிவில் எதிரணியை விட அதிக பட்ச ஓட்டங்களை எடுத்திருக்க வேண்டும். புள்ளி விபரங்கள் அடிபந்தாட்டத்தில் பல வகையான புள்ளி விபரங்கள் உள்ளன. அவற்றில் சிலவற்றை காணலாம் மட்டையாடுபவர் புள்ளி விபரங்கள் மட்டையாடும் போது ஏற்படும் புள்ளி விபரங்கள் கீழ் காணுங்கள் ஒற்றை ஆட்டம் - அனைத்து போட்டிகளிலும் சேர்த்து முதலாம் அடித்தளத்திற்கு சென்ற மொத்த எண்ணிக்கை இரட்டை ஆட்டம் - இரண்டாம் அடித்தளத்திற்கு சென்ற மொத்த எண்ணிக்கை மூன்று ஆட்டம் - மூன்றாம் அடித்தளத்திற்கு சென்ற மொத்த எண்ணிக்கை கிராண்ட் சிலாம் - அனைத்து போட்டிகளிலும் சேர்த்து எடுத்த மொத்த கிராண்ட் சிலாம்கள் வீட்டு ஒட்டங்கள் - முழு வீட்டு ஓட்டத்தின் கூட்டு எண்ணிக்கை ஸ்டிரைக் வெளியேற்றம் - மூன்று முறை வாய்ப்பிலும் பந்தை அடிக்காமல் வெளியேறிய மொத்த எண்ணிக்கை ஓட்டக்காரர்கள் புள்ளி விபரங்கள் திருடிய ஒட்டங்கள் - ஆட்டத்தின் போது திருடிய அடித்தளங்களின் மொத்த எண்ணிக்கை திருடிய வெளியேற்றம் - அவ்வாறு திருடும் போது வெளியேற்றப்பட்ட மொத்த எண்ணிக்கை திருடிய அடித்தள சதவீதம் - திருடிய அடித்தளங்களும், திருடாத அடித்தளங்களும் உள்ளே சதவீதம் பந்துவீச்சு புள்ளி விபரங்கள் மட்டையாளர்கள் எண்ணிக்கை - பந்துவீசும் போது எதிர்கொண்ட மொத்த மட்டையாளர்களின் எண்ணிக்கை முழு ஆட்டம் - ஒரு போட்டி முழுவதும் தாமே பந்துவீசுய, மொத்த போட்டிகளின் எண்ணிக்கை ஆட்டங்கள் - பந்துவீசிய மொத்த ஆட்டங்களின் எண்ணிக்கை ஆரம்ப பந்துவீச்சு - போட்டியின் ஆரம்பத்தில் பந்துவீசிய போட்டிகளின் எண்ணிக்கை ஓட்டமின்மை - தாம் பந்துவீசும் போது, எந்த ஒட்டங்களும் எடுக்காத போட்டிகளின் எண்ணிக்கை தடுப்பாளர்களின் புள்ளி விபரங்கள் ஆடிகளத்தில் பந்தை மட்டையாளர்கள் அடித்தப்பின், பந்தை பிடித்து அடித்தளத்திற்கு வீசி, எதிரணி வீரர்களை வெளியேற்றும் வீரர்களே, தடுப்பாளர்கள். உதவிகள் - வீரர்கள் பந்தை பிடித்து/மடக்கி வீசும் போது, அடித்தளத்தில் நின்று பந்தை பிடிப்பது, உதவியாகும். அத்தகைய உதவிகளின் மொத்த எண்ணிக்கை இரட்டை ஆட்டம் - இரட்டை ஆட்டங்களின் மொத்த எண்ணிக்கை ஆட்டங்கள் - ஒரே இடத்தில் ஆடிய மொத்த ஆட்டங்களின் எண்ணிக்கை உபகரணங்கள் மட்டை உருட்டுக் கட்டை போன்ற வடிவில் அதிகபட்சமாக் 106செ.மீ (42") வரை நீளம் கொண்டதாக இருக்கும். பெரும்பாலான மட்டைகள் சுமார், 34 (86 செ.மீ) இருக்கும். அதன் குறுக்களவு பந்து படும் இடத்தில் 2.5 (6.4 செ.மீ) இருக்கும் பந்து மையத்தில் கார்க் கொண்டு, அதனை சுற்றி நூல் புரி மற்றும் வெள்ளை மாட்டுத் தோல் கொண்டிருக்கும். இதனை சிவப்பு தையல்கள் மூலம் தைத்திருப்பனர். இதன் அளவு சுமார் நம் கை முட்டி அளவிலிருக்கும், அதாவது 9"(23 செ. மீ) குறுக்களவு கொண்டிருக்கும். களத்தில் இருப்பவர்கள் பந்தைப் பிடிப்பதற்காக ஒரு கரத்தில் பெரிய அளவு கையுறை அணிந்திருப்பார்கள். மேலெழும்பி வரும் பந்தை பிடிக்க வசதியாக, இந்தக் கையுறையில் ஆள்காட்டி விரலுக்கும், கட்டை விரலுக்கும் இடையில் வலை பின்னப் பட்டிருக்கும். மட்டையாளர்கள் தலைக்கவசமும், மட்டையாளருக்கு பின் நின்று பந்தை பிடிப்பவர் தலை, மார்பு, கால் முதலியவற்றிற்கு கவசமும் அணிந்திருப்பார்கள். மேற்கோள்கள் மேலும் காண்க காற்பந்தாட்டம் டென்னிஸ் துடுப்பாட்டம் அடிப்பந்தாட்டம்


text: 2012ம் ஆண்டுக்கான தமிழ் இசைச் சங்க விருதுகள் அறிவிப்பு By dn, சென்னை First Published : 27 November 2012 12:08 PM IST சென்னைத் தமிழ் இசைச் சங்கம், தமிழ் இசையின் எழுபதாம் ஆண்டு விழாவில், கலைமாமணி எம்.பி.என் பொன்னுசாமிக்கு "இசைப்பேரறிஞர்" விருதினையும், சங்கீதபூஷணம் சாமி தண்டபாணிக்கு "பண்இசைப் பேரறிஞர்" விருதினையும் டிச.,21ம் தேதியன்று வழங்குகிறது. இந்த தமிழ் இசைச் சங்க விருது வழங்கும் விழா இராஜா அண்ணாமலை மன்றத்தில் நடைபெறுகிறது. பரம்பரையாக நாகசுரக் கலைஞர்களின் குடும்பத்தின் வழிவந்த எம்.பி.என் பொன்னுசாமி, நாகசுரக் கலைஞர், தில்லானா மோகனாம்பாள் திரைப்படத்தில் நாகசுரம் வாசித்து உலகப் புகழ் பெற்றவர். இவர் கலைமாமணி, ஏழிசை வேந்தர், பெருவங்கிய பேரரசு போன்ற சிறப்புமிகு பட்டங்களைப் பெற்றவர். சாமி தண்டபாணி அண்ணாமலைப் பல்கலைக்கழகத்தில் பயின்று சங்கீத பூஷணம் பட்டம் பெற்றவர். இப்போது லண்டன் சிவன் கோயிலில் திருப்பணி ஆற்றி வருகிறார். அரனருள் என்ற அமைப்பினை உருவாக்கி, அதன் மூலம் பண்ணிசை பயிற்றுவித்து வருகிறார். இந்த பகுதியில் மேலும் குறிப்பு: வாசகர்கள் இந்த கமெண்ட் பாக்ஸ் மூலம் பதிவு செய்யும் கருத்துகள், அவரவரின் பேஸ்புக், கூகுள், டிவிட்டர், லிங்க்ட்இன் ஆகியவற்றில் ஏதேனும் ஒரு கணக்கு மூலம் நுழைந்து அவரவர் அடையாளத்துடன் தாமாகவே பதிவு செய்யும் வகையில் வடிவமைக்கப்பட்டுள்ளது. எந்த வித அடையாளக் கணக்குகளும் இன்றி, விருந்தினராக நுழைந்து வாசகர் பதிவு செய்யும் கருத்துகள், ஆசிரியர் குழுவின் பார்வைக்குப் பிறகே வெளியாகும். வாசகர்களின் கருத்துகள் தினமணியின் கருத்துகள் அல்ல. வாசகரின் கருத்துக்கு அவரே முழுப் பொறுப்பு. இருப்பினும், நாகரீகமற்ற, தனிநபர் தாக்குதல் அடங்கிய கருத்துகளை வாசகர்கள் பதிவு செய்வதை யாரேனும் சுட்டிக் காட்டினால், கருத்து பதிவு செய்தவர் மீது நடவடிக்கை எடுக்க தினமணிக்கு உரிமை உண்டு. அத்தகைய கருத்துகள் உடனடியாக நீக்கப்படும். எனவே நாகரீகமற்ற வார்த்தைகளைப் பயன்படுத்துவதைத் தவிர்க்கும்படி வாசகர்களைக் கேட்டுக் கொள்கிறோம். தனி நபர் தாக்குதலை, கட்டுரைகளுக்குப் பொருத்தமில்லாத கருத்துகளை வாசகர்கள் இங்கே இடவேண்டாம். வாசகர்களின் கருத்துச் சுதந்திரத்துக்கு வாய்ப்பளிக்கும் இந்தப் பகுதியைத் தவறாக பயன்படுத்த வேண்டாம்.


கிருமிநாசினி சுரங்க அறை 2020-04-07@ 10:44:05 பூந்தமல்லி: திருவேற்காடு நகராட்சிக்கு உட்பட்ட பகுதிகளில் கொரோனா வைரஸ் பரவலை தடுக்க பல்வேறு உபகரணங்களைக் கொண்டு கிருமி நாசினிகளை தெளிக்கப்படுகிறது. நகராட்சி அதிகாரிகள், தூய்மை பணியாளர்கள் மற்றும் நகராட்சி அலுவலகத்திற்கு வரும் பொதுமக்கள் உள்ளிட்டோர் மீது உச்சி முதல் பாதம் வரை கிருமிநாசினி தெளிக்கும் வகையில் நகராட்சி அலுவலக நுழைவு வாயிலில் கிருமி நாசினி தெளிக்கும் சுரங்க அறை போன்ற ஒன்றை உருவாக்கியுள்ளனர். இந்த அறையின் உள்ளே நடந்து வரும் நபர்கள் மீது குளியல் அறையில் ஷவரில் குளிப்பது போல் கிருமிநாசினி தெளிக்கப்படுகிறது. மேலும் செய்திகள் கரூர் ஜிஹெச்சில் மருத்துவர்கள் பயன்படுத்திய உடைகளை பள்ளம் தோண்டி புதைக்க முடிவு: கிராம மக்கள் எதிர்ப்பு கோடை மழையை பயன்படுத்தி நிலத்தை உழவு செய்ய வேண்டும்: வேளாண்மை துறை வல்லுனர் தகவல் இந்தியா போஸ்ட் பேமெண்ட்ஸ் வங்கி திட்டம்: அனைத்து வங்கி வாடிக்கையாளர்களுக்கு வீடு தேடி பணம்: அஞ்சல் துறை ஏற்பாடு ஊரடங்கால் சொந்த ஊருக்கு செல்ல முடியாமல் பஸ் ஸ்டாப்பில் பசியால் இறந்து கிடந்த முதியவர்: திருப்புவனம் அருகே பரிதாபம் கொரோனா 144 தடை உத்தரவால் வாழ்வாதாரத்தை இழந்த தப்பாட்ட கலைஞர்கள் ராஜபாளையம் அருகே கருப்பட்டி காய்ச்சும் பணி கோடைமழையால் பாதிப்பு - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


《 1 சாமுவேல் 8 1 சாமுவேல் 9 1 சாமுவேல் 10 》 சவுல் சாமுவேலைச் சந்தித்தல் 1பென்மியன் குலத்தில் கீசு என்ற ஆற்றல்மிகு வீரர் ஒருவர் இருந்தார். அவர் பென்மியனின் அபியாவுக்குப் பிறந்த பெக்கோரத்தின் மகனான செரோரின் மகன் அபியேலுக்குக் பிறந்தவர். 2அவருக்குச் சவுல் என்ற ஓர் இளமையும் அழகும் கொண்ட மகன் இருந்தார். இஸ்ரயேலின் புதல்வருள் அவரைவிட அழகு வாய்ந்தவர் எவரும் இலர். மற்ற அனைவரையும் விட அவர் உயரமானவர். மற்ற அனைவரும் அவர் தோள் உயரமே இருந்தனர். 3சவுலின் தந்தை கீசின் கழுதைகள் காணாமற் போயின. கீசு தம் மகன் சவுலை அழைத்து, “பணியாளன் ஒருவனை உன்னோடு கூட்டிக் கொண்டு கழுதைகளைத் தேடிப்போ” என்றார். 4அவர் எப்ராயிம் மலைநாட்டையும் சாலிசா பகுதியையும் கடந்து சென்றார். அவற்றைக் காணவில்லை; சாலிம் நாட்டு வழியே சென்றார். அங்கும் அவை இல்லை; பென்யமின் நாட்டைக் கடந்து சென்றார். அங்கும் அவை தென்படவில்லை. 5பிறகு, அவர்கள் சூபு நாட்டுக்கு வந்தபோது, சவுல் தம் பணியாளிடம், “வா, நாம் திரும்பிச் செல்வோம். ஏனெனில், என் தந்தை கழுதைகளை மறந்துவிட்டு நம்மைப்பற்றிக் கவலைக் கொள்வார்.” 6அதற்குப் பணியாள் “இதோ, இந்நகரிலே கடவுளின் அடியவர் ஒருவர் இருக்கிறார். அவர் பெருமதிப்புக்கு உரியவர். அவர் சொல்வதெல்லாம் அப்படியே நிகழ்கிறது. ஆகவே, நாம் அங்கே செல்வோம். ஒரு வேளை நாம் செல்ல வேண்டிய வழி எதுவென்று அவர் நமக்கு எடுத்துரைப்பார்” என்றான். 7சவுல் தம் பணியாளிடம், “சரி செல்வோம். ஆனால், அவருக்கு நாம் என்ன கொடுப்போம்? ஏனெனில், நம் பைகளிலிருந்த அப்பம் தீர்ந்து விட்டது. கடவுளின் அடியவருக்கு அன்பளிப்புத் தர எதுவும் இல்லையே! என்ன செய்வோம்?” என்றார். 8பணியாள் சவுலை நோக்கி, “இதோ! என்கையில் இன்னும் மூன்று கிராம் அளவுள்ள வெள்ளி இருக்கிறது. அதைக் கடவுளின் அடியாருக்குத் தருவேன். அவர் நம் வழியை நமக்கு எடுத்துரைப்பார்” என்றான். 9அக்காலத்தில் இஸ்ரயேலில், கடவுளின் திருவுளத்தை நாடிச் செல்வோர் “வாருங்கள், திருக்காட்சியாளரிடம் செல்வோம்” என்பர். ஏனெனில், இன்றைய இறைவாக்கினர் அன்று “திருக்காட்சியாளர்” என்று அழைக்கப்பட்டார். 10சவுல் தம் பணியாளரிடம், “நீ சொன்னது சரியே, வா செல்வோம்” என்றார். அவர்கள் கடவுளின் அடியாள் இருந்த நகருக்குள் சென்றனர். 11அவர்கள் நகரில் மேட்டில் ஏறிக் கொண்டிருந்தபோது இளம் பெண்கள் தண்ணீர் எடுத்து வருவதைக் கண்டு அவர்களிடம் “திருக்காட்சியாளர் இங்கே இருக்கிறாரா?”என்று கேட்டனர். 12அதற்கு அவர்கள் ஆம், “உங்களுக்கு முன்பே வந்துவிட்டார். விரைந்து செல்லுங்கள். இன்று அவர் நகருக்குள் வந்துள்ளார். இன்று தொழுகை மேட்டில் மக்களுக்காகப் பலி செலுத்தப்படுகிறது. 13நீங்கள் நகருக்குள் நுழையும் போது, உண்பதற்காக அவர் தொழுகைமேட்டிற்கு ஏறிச் செல்வதற்கு முன்பே அவரை நீங்கள் காண்பீர்கள். ஏனெனில், அவர் சென்று பலிக்கு ஆசி வழங்கும் வரை மக்கள் உண்ண மாட்டார்கள்; பிறகு தான் அழைக்கப்பட்டோர் உண்பர். உடனே சென்றால் இப்போதே நீங்கள் அவரைக் காணலாம்” என்றனர். 14அவ்வாறே, அவர்கள் நகருக்குள் சென்றார்கள். அவர்கள் நகரின் மையத்திற்குச் சென்று கொண்டிருந்தபோது, தொழுகை மேட்டுக்கு வந்துகொண்டிருந்த சாமுவேல் அவர்களுக்கு எதிரே வந்தார். 15சவுல் வருவதற்கு ஒரு நாளுக்கு முன்பே சாமுவேல் செவியில் விழும் படிஆண்டவர் வெளிபடுத்தியிருந்தது: 16“நாளை இந்நேரம் பென்யமின் நாட்டினன் ஒருவனை உன்னிடம் அனுப்புவேன். என் மக்களான இஸ்ரயேலின் தலைவனாக அவனை நீ திருப்பொழிவு செய். பெலிஸ்தியரின் கையின்று அவன் என் மக்களை விடுவிப்பான். என் மக்களை நான் கண்ணோக்கினேன். அவர்களின் கூக்குரல் என்னிடம் வந்துள்ளது.” 17சாமுவேல் சவுலைக் கண்டதும் ஆண்டவர் அவரிடம் “இதோ நான் உனக்குச் சொன்ன மனிதன்! இவனே என் மக்கள் மீது ஆட்சிபுரிவான்” என்றார். 18சவுல் வாயிலின் நடுவே சாமுவேலை நெருங்கி,“ திருக்காட்சியாளரின் வீடு எங்கே? தயைகூர்ந்து சொல்லும்” என்று கேட்டார். 19சாமுவேல் சவுலுக்கு கூறியது: “நானே திருக்காட்சியாளன். எனக்கு முன்பாக தொழுகை மேட்டுக்குச் செல். இன்று நீ என்னோடு உண்ண வேண்டும். உன் உள்ளத்தில் இருப்பது அனைத்தையும் நாளைக் காலையில் நான் உனக்கு எடுத்துரைத்து உன்னை அனுப்பிவிடுகிறேன். 20மூன்று நாளுக்குமுன் காணாமற் போன கழுதைகளைப்பற்றி கவலைப்பட வேண்டாம். ஏனெனில், அவை அகப்பட்டுவிட்டன. இஸ்ரயேலின் முழு விருப்பமும் யார் மீது? உன் மீதும் உன் தந்தையின் வீட்டார் அனைவர் மீதும் அன்றோ? 21சவுல் மறுமொழியாக கூறியது: “இஸ்ரயேலில் மிகச் சிறிதான பென்யமின் குலத்தைச் சார்ந்தவனன்றோ நான்? பென்யமின் குலத்தில் அனைத்துக் குடும்பங்களிலும் என்னுடையது மிகச் சிறிதன்றோ! பின்பு, நீர் ஏன் என்னிடம் இவ்வாறு பேசுகிறீர்?” 22பின்னர், சாமுவேல் சவுலையும் அவருடைய பணியாளையும் உணவறைக்குக் கூட்டிவந்து, அழைக்கப்பட்டிருந்த ஏறத்தாழ முப்பது ஆள்களுள் அவர்களுக்கு முதலிடம் கொடுத்தார். 23மேலும், சாமுவேல் சமையல் காரனை நோக்கி, “நான் உன்னிடம் ஒரு பங்கைக் கொடுத்து, பத்திரப் படுத்தச் சொல்லியிருந்தேனே அதைக் கொண்டு வந்து வை” என்றார். 24சமையல்காரன் ஒரு தொடையை அதன் மேற்பாதியோடு எடுத்து வந்து சவுலுக்குமுன் வைத்தான். அப்போது சாமுவேல், “இதோ! உனக்கு முன்பாக வைத்திருப்பதைச் சாப்பிடு. நான் மக்களை விருந்துக்கு அழைத்தது முதல், இது உனக்காக எடுத்து வைக்கப்பட்டிருந்தது” என்றார். அன்று சவுல் சாமுவேலுடன் உண்டார். 25பிறகு, அவர்கள் தொழுகை மேட்டிலிருந்து இறங்கி நகருக்கு வந்தனர். சாமுவேல் சவுலுடன் மாடியில் பேசிக் கொண்டிருந்தார். சாமுவேல் சவுலை அரசராய் திருநிலைப்படுத்தல் 26அவர்கள் வைகறையில் துயில் எழுந்தனர். சாமுவேல் மாடியில் இருந்த சவுலை அழைத்து, “எழுந்திரு நான் உன்னை அனுப்பிவிடுகிறேன்” என்றார். சவுல் எழுந்தார். பின் அவரும் சாமுவேலும் இருவருமாக வெளியே சென்றனர். 27அவர்கள் நகரின் எல்லை வரை வந்த போது, சாமுவேல் சவுலை நோக்கி, “பணியாளை நமக்கு முன் நடந்து போகச் சொல்” என்றார். அவ்வாறே அவனும் முன்னே நடந்து சென்றான். அப்பொழுது சாமுவேல் சவுலிடம், “நீ சற்று நில். கடவுளின் வார்த்தையை நான் உனக்குத் தெரிவிக்க வேண்டும்” என்றார்.


text: துப்பாக்கியால் சுட்டு மரண தண்டனை துப்பாக்கியால் சுட்டு மரண தண்டனையை நிறைவேற்றுவது பல நூற்றாண்டுகளாக இருந்து வரும் வழக்கம். துப்பாக்கிகள் கண்டுபிடிக்கப்படுவதற்கு முன் அம்புகள் எய்து குற்றம் சாட்டப்பட்டவரைக் கொல்லும் வழக்கம் இருந்து வந்தது. அப்பழக்கமே துப்பாக்கியால் சுட்டுக்கொல்லும் பழக்கமாக மாறியது. தண்டனையை நிறைவேற்ற படைவீரர்களால் அல்லது காவல்துறையினரால் ஒரு சுடு குழு உருவாக்கப்படுகிறது. இக்குழுவின் உறுப்பினர்கள் அனைவரும் ஒரே நேரத்தில் துப்பாக்கி விசையை அழுத்தி குற்றவாளியை நோக்கிச் சுடுகின்றனர். பொதுவாக குற்றவாளியின் கண்கள் கட்டப்பட்ட நிலையில் அவர் சுடு குழுவின் முன் நிறுத்தப்படுகிறார். சட்டம் ஒழுங்கு மீறலுக்கும், படைகளில் பொறுப்பைவிட்டு ஓடியவர்களுக்கும் இம்முறையில் தண்டனை நிறைவேற்றப்படுகிறது. உலகின் பல நாடுகள் இன்னும் இப்பழக்கத்தைப் பின்பற்றுகின்றன. வெளி இணைப்புகள்[தொகு] |விக்கிமீடியா பொதுவில் சுடு குழு தொடர்புடைய மேலும் பல ஊடகக் கோப்புகள் உள்ளன.|


சூப்பர்ணா. பத்து


'ஒவ்வொரும் சிறு தொகை வழங்கினாலே பேருதவியாக இருக்கும்'.. கொரோனா தடுப்பு பணிக்கு அனைவரும் நிதியுதவி அளிக்க முதல்வர் பழனிசாமி வேண்டுகோள் 2020-04-07@ 17:17:32 சென்னை : கொரோனா தடுப்பு பணியை மேற்கொள்வதற்காக பொதுமக்கள் நிதியுதவி அளிக்க முதல்வர் பழனிசாமி வேண்டுகோள் விடுத்துள்ளார். ஒவ்வொரும் சிறு தொகை வழங்கினாலே பேருதவியாக இருக்கும் என்றும் முதல்வர் தெரிவித்துள்ளார். கொரோனா வைரஸ் தொற்று நாடு முழுவதும் பெரும் பாதிப்பை ஏற்படுத்தி கொண்டே வருகிறது. இதைக் கட்டுப்படுத்த மத்திய அரசு நாடு (இந்தியா) முழுவதும் வரும் 14ம் தேதி வரை ஊரடங்கு உத்தரவை அமல்படுத்தியுள்ளது. இதையடுத்து கொரோனா பாதிக்கப்பட்டவர்களை தனிமைப்படுத்தி கண்காணிக்கும் மையங்கள் ஏற்படுத்தவும், பரிசோதனை உபகரணங்கள், கிருமி நாசினி உள்ளிட்ட பொருட்களை வழங்குவதற்கு கணிசமான நிதி ஆதாரங்கள் தேவைப்படுவதாகவும் அமைப்புசாரா தொழிலளர்கள், ஏழை, எளிய மக்களுக்கு உதவும் நோக்கில் நிதி தேவைப்படுவதாகவும், அதற்கு நன்கொடையாளர்கள் மனமுவந்து பங்களிப்பை செலுத்துமாறு தமிழக அரசு கேட்டுக் கொண்டது. இந்நிலையில் கொரோனா நிவாரண நிதியை பொதுமக்கள் தாராளமாக வழங்க வேண்டும் என முதலமைச்சர் எடப்பாடி பழனிசாமி மீண்டும் வேண்டுகோள் விடுத்துள்ளார். சிறு துளி பெரு வெள்ளம் எனும் முதுமொழிக்கு ஏற்ப அனைவரும் குறைந்த தொகையை வழங்கினாலே ஏழை எளிய மக்களை காப்பாற்ற முடியும் என்று கூறிய அவர்,தொழில் அதிபர்கள், முன்னணி தனியார் நிறுவனங்கள், அரசு சாரா நிறுவனங்கள், நன்கொடையாளர்கள் நிவாரண நிதி வழங்க முதலமைச்சர் கோரிக்கை விடுத்துள்ளார். மேலும் கொரோனா பரவலை தடுக்க தமிழக அரசு போர்க்கால அடிப்படையில் நடவடிக்கைகளை எடுத்து வருகிறது என்பதை குறிப்பிட்ட முதல்வர், https://ereceipt.tn.gov.in/cmprf/cmprf.html இணையதளம் வாயிலாக முதலமைச்சர் பொது நிவாரண நிதிக்கு நன்கொடை வழங்க முடியும் என்று குறிப்பிட்டுள்ளார். வெளிநாடு வாழ் இந்தியர்களும் கொரோனா நிவாரணத்திற்கு நிதி வழங்க முதலமைச்சர் வேண்டுகோள் விடுத்துள்ளார். மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


text: இக்கட்டுரை ஆசியக் கண்டத்தில் உள்ள நாடுகளைப் பட்டியல் இடுகிறது. ஐ.நா அங்கத்துவ நாடுகள் ஐக்கிய நாடுகள் அவையின் ஆசிய உறுப்பு நாடுகள் 48 உள்ளன. பிற நாடுகள் சார்பு பிராந்தியங்களும் பிற பிராந்தியங்களும் குறிப்புகள் உசாத்துணை நாடுகள் தொடர்பான பட்டியல்கள் ஆசிய நாடுகள்